Postojeći Zakon, navodi Savet u analizi pod nazivom "Mogućnosti i potrebe za sistemskom reformom", nejednako oporezuje srodne kategorije prihoda, propisuje skromne olakšice za radnike sa niskim i/ili neredovnim primanjima i potpuno izostavlja poreske kredite za izdržavane članove porodice.\nSavet predlaže da Srbija, u skladu sa preovlađujućom evropskom praksom, umesto postojećeg tzv. flet sistema uvede moderan dulani sistem poreza na dohodak koji bi objedinjeno tretirao i progresivno oporezivao sve prihode od rada koje pojedinac ostvaruje, uz značajno povećanje postojećeg neoporezivog cenzusa i uvođenje poreskih kredita za izdržavane članove domaćinstva.\nNa taj način bi se eliminisale postojeće neusklađenosti prilikom oporezivanja različitih oblika prihoda građana (prihodi iz radnog odnosa, autorski honorari, ugovori o delu, frilens aktivnosti i dr.), koje obveznici često (zlo)upotrebljavaju, što u velikoj meri urušava integritet i pravičnost postojećeg sistema, navodi FS.\nU analizi se ocenjuje da je paušalno oporezivanje u Srbiji, suprotno međunarodnoj praksi, postavljeno preširoko i omogućeno i u visokoobrazovanim profesijama, poput stomatologa ili advokata, čime se, smatra Savet, podriva princip pravičnosti jer se obveznici sa istim nivoom prihoda veoma različito oporezuju.\nDalje dodaje da je tokom godina veliki broj obveznika (zlo)upotrebljavao paušalni režim kako bi umanjili svoje poreske obaveze, čemu je doprinelo osetno povećanje godišnjeg limita za paušalno oporezivanje na 6,0 miliona dinara 2013. godine. Problem je kulminirao kada je veliki broj radnika u brzorastućoj IT industriji takođe počeo da (zlo)upotrebljava paušalno oporezivanje, konstatuje se u analizi.\nSavet ističe da su tokom prethodnih godina stvoreni tehnički preduslovi za modernizaciju i implementaciju poreske reforme kojom bi svi oblici prihoda od rada (zarade, privremeni i povremeni ugovori, autorski angažmani, ugovori o delu) bili ravnomerno tretirani i progresivno oporezovani, dok bi prihodi od kapitala bili oporezovani po jedinstvenoj poreskoj stopi.\nU dokumentu su analizirana dva modela reforme poreskog rasterećenja radnika sa nižim primanjima i onih sa izdržavanim članovima domaćinstva, uz očuvanje ravnoteže državnog budžeta.\nPrema prvoj varijanti reforme, nominalna poreska stopa bi bila povećana sa 10 posto na 15 procenata uz podizanje neoporezivog iznosa sa 18.300 na 26.000 dinara mesečno, dok bi prema drugoj nominalna poreska stope bila povećana sa 10 na 20 odsto, a neoporezivi cenzus sa 18.300 na 40.000 dinara mesečno.\nIstovremeno, Savet predlaže uvođenje kategorije poreskog kredita za obveznika od 2.500 dinara mesečno za svako izdržavano lice, kao i primenu neoporezivog cenzusa i u slučaju doprinosa za zdravstvo na teret zaposlenog, pri čemu bi manjak u fondu zdravstva bio naknadno nadomešten.\nReforma sa povećanjem stope na 15 posto i neoporezivog cenzusa na 26.000 dinara bi povećala poresku progresivnost u Srbiji u skladu sa prosekom regiona, dok bi reforma sa stopom od 20 odsto i cenzusom od 40.000 dinara učinila srpski sistem uporedivim sa najprogresivnijim sistema u regionu, poput Hrvatske ili Slovačke, navodi Savet.\nDodaje da bi oba pristupa reformi omogućila značajno rasterećenje ispodprosečnih zarada i poreskih obveznika sa izdržavanim članovima porodice. Konkretno, oko 40 posto domaćinstava bi osetilo smanjenje poreza, za blizu 50 procenata se poresko opterećenje ne bi osetnije promenilo, dok bi se porez povećao za nešto više od 10 odsto domaćinstava sa najvišim primanjima.\nNajznačajnija poreska rasterećenja bila bi, napomnje FS, fokusirana na domaćinstvima sa decom - oko 70 posto bi osetilo smanjenje poreza i povećanja dohotka, za oko 20 odsto bi poresko opterećenje ostalo nepromenjeno, dok bi se poresko opterećenje povećalo za oko 10 procenata domaćinstava sa decom koja ostvaruju najviša primanja.\nSavet navodi da bi ova reforma omogućila osetno smanjenje nejednakosti - za preko 1,0 procentni poen DŽini koeficijenta u zavisnosti od tipa reforme - i smanjenje relativne stope siromaštva za oko jedan procentni poen.\nPrema mišljenju Fiskalnog saveta, "otklanjanje nepravičnosti u trenutnom sistemu bi pozitivno uticalo na poreski moral u društvu, čime bi se osnažili napori za suzbijanje sive ekonomije".


Tema: Malver Android.Spy.277 pronađen u 104 aplikacije u Google Play prodavnici\nStručnjaci ruske kompanije Doctor Web pronašli su 104 aplikacije za Android koje imaju funkcije i adwarea i spywarea.\nReč je malveru Android.Spy.277 koji dolazi do korisnika sakriven u aplikacijama koje one preuzimaju direktno iz Googleove prodavnice aplikacija Play.\nVećina tih aplikacija su kopije popularnih aplikacija i igrica, a neke od njih i nemaju funkcionalnost za koju tvrde da je imaju.\nNa spisku Doctor Weba nalaze se 104 aplikacije, od aplikacija za animirane pozadine preko igrica do aplikacija za razmenu poruka. Ove aplikacije su do sada preuzete 3,2 miliona puta.\nKada se malver nađe na uređaju, on počinje da prikuplja informacije kao što su IMEI kod, Google nalog korisnika, verzija Androida, informacije o geolokaciji, broj korisnikovog telefona, informacije o uređaju, GCM id (Google Cloud Messaging identifier), informacije o korisnikovoj mreži, dostupnost administratorskog pristupa, ako je maliciozna aplikacija uspela da dobije administratorske privilegije, prisutvo Google Play aplikacije na uređaju i druge.\nOve informacije se šalju serveru koji je pod kontrolom napadača svaki put kada korisnik pokrene aplikaciju, zajedno sa nazivom aplikacije. Maliciozna aplikacija tada traži instrukcije šta je sledeće što treba da uradi.\nServer može reći malveru da prikazuje reklame na različite načine, ili da kreira prečice na početnom ekranu telefona. Ove prečice i iskačući prozori mogu otvarati linkove u korisnikovom browseru, Google Play ili Facebook aplikaciju.\nVećina reklama pokušava da zastraši korisnike da instaliraju druge aplikacije koje se reklamiraju preko partnerskih programa, od kojih zarađuje autor malvera.\nMalver takođe pokušava da instalira druge aplikacije koje takođe sadrže malver, tako da i ako korisnik uspe da otkrije koja aplikacija prikazuje reklame, i ukloni je sa uređaja, malver i dalje opstaje na telefonu sakriven u drugoj aplikaciji.\nDoctor Web je o ovome obavestio Google koji je započeo uklanjanje malicioznih aplikacija.\nSpisak malicioznih aplikacija možete naći na sajtu Doctor Weba.


Humanitarna akcija “Deca deci na dar”\nObjavljeno decembar, 11 2017\nU otvorenom amfiteatru Spensa, drugu godinu u nizu, održan je dečiji program i dodela paketića u sklopu humanitarne akcije “Deca deci na dar”. Oko 350 mališana uživalo je u predstavi “Čudotvorni izvor”, koju je obezbedila kompanija “Minaqua” i animatorskim tačkama “Haos animatora”.\nKroz ovu akciju prikupljani su školski pribor, odeća, igračke, društvene igre, lična higijena, slatkiši i slično za preko šezdesetoro dece, štićenike Sigurne dečije kuće iz Novog Sada, Dečijeg sela iz Sremske Kamenice, kao i za decu koja borave u hraniteljskim porodicama na teritorijama opština Novi Sad, Beočin i Sremski Karlovci, uzrasta od 2 do 10 godina.\nKao i prošle godine, đaci prvih razreda osnovnih škola “Jovan Popović” i “Sonja Marinković” i deca iz vrtića “Guliver”, osim prikupljanja poklona, zajedničkim trudom i voljom svojih učiteljica i vaspitačica pravili i pisali čestitke i likovne radove kojima su obogatili svaki paketić.\nTakođe, organizatori humanitarne akcije “Deca deci na dar” ovim putem žele da se zahvale svima koji su podržali ovu akciju i pomogli u njenoj realizaciji.\n7. decembar 2017. godine\nDeca deci na dar


„Nikšićka kulturna scena 2018“ - kvalitetan i sadržajan programski koncept - Nikšićko pozorište\n„Nikšićka kulturna scena 2018“ - kvalitetan i sadržajan programski koncept\nMinuli četvorogodišnji „Program podrške razvoju kulture u Nikšiću“ nastavlja se novim koncepcijskim projektom - „Nikšićka kulturna scena 2018“. U okviru „Programa podrške razvoju kulture u Nikšiću“, od 2014. do 2017. godine, realizovano je oko 1.100 događaja. Kroz taj projekat, nikšićke ustanove kulture, sopstvenim, ali i gostujućim kvalitetnim sadržajima i programima, prema ocjeni potpredsjednice Opštine Nikšić Sonje Nikčević, ispoštovale su ovdašnju zahtjevnu publiku. „To je u velikoj mjeri pripremilo teren da Opština Nikšić samostalnije krene u drugačiju koncepciju tog projekta, takođe uz podršku Ministarstva kulture i Vlade Crne Gore“ – istakla je Nikčević, na press konferenciji upriličenoj povodom prezentacije novog koncepta kulture u Nikšiću i aktuelnog februarskog repertoara tog programa.\nUstanove kulture, uz podršku Opšđtine kao osnivača, ovih dana, pojasnila je potpredsjednica Nikčević, apliciraće sa brojnim projektima kod Ministarstva kulture.\n„Ministarstvo kulture, konkursom je otvorilo prostor da se institucije kulture obrate sa onim programima koji kvalitetom zadovoljavaju standarde. Cijenimo da smo za ovu godinu takve projekte odabrali za sufinansiranje od strane Ministarstva kulture. To neće biti jedini prostor za podršku Ministarstva kulture Nikšiću. Nagoviješten je jedan novi koncept 'Kulturne scene mladih', čiji će sadržaji primarno biti namijenjeni mladima, a kreiraće ih, takođe mladi stvaraoci. Tim vidom podrške treba da budu osnaženi i podržani festivali koji su namijenjeni mladima, kao što su: 'Bedem fest', 'Lake fest', 'Guitar fest', 'Boem fest', ali i drugi važni kreativni sadržaji koje kreiraju mladi umjetnici sa prostora Nikšića“, naglasila je Nikčević.\n"Nikšićka kulturna scena 2018" - detalj sa press konferencije\nOna je na press konferenciji upriličenoj povodom predstavljanja novog koncepta kulturne scene za 2018. godinu i aktuelnog - februarskog repertoara, istakla da će se ove godine krenuti sa rekonstrukcijom Dvorca kralja Nikole. Osvrćući se na programske aktivnosti za ovu godinu, Nikčević je najavila da će nikšićkoj publici, „iz mjeseca u mjesec, biti ponuđeni različiti sadržaji, koji će po kvantitetu biti na nivou onih iz prethodnog perioda, a njihov kvalitet biće , takođe sadržajan, kako bi zahtjevna publika i posjetioci kulturnih dešavanja u narednom periodu bili ispoštovani u maksimalnoj mjeri. Biće tu programa iz svih sfera kulture, a realizovaće ih institucije kulture čiji je osnivač Opština Nikšić“, naglasila je Nikčević. Ona je podsjetila da se ove godine u Nikšiću obilježavaju značajni jubileji koji će biti propraćeni adekvatnim programskim sadržajima iz kulture, a to su: 120 godina rada JU „Zahumlje“, kao jedne od najstarijih kulturnih institucija na prostoru Crne Gore, te obilježavanje 70 godina rada Muzičke škole „Dara Čokorilo“, 50 godina Književne zajednice „Vladimir Mijušković“ i 160 godina bitke na Grahovcu.


Selidbe Novi Beograd - sve što treba da znate - Selidbe Miladinović\nSelidbe Novi Beograd – sve što treba da znate\nHome Saveti Selidbe Novi Beograd – sve što treba da znate\n21.02.2020. Selidbe Miladinović0\nUkoliko budete u prilici da pitate radnike bilo koje agencije za selidbe koja je to, najbolja opština za obavljanje njihovog posla na teritoriji Beograda, možete biti sigurni da će Vam odgovoriti da su to selidbe na Novom Beogradu. Mada, trebalo bi da priznate i da Vas ovakav odgovor ni u kom slučaju nije iznenadio.\nŠalu na stranu, selidbe Novi Beograd spadaju u red najjednostavnijih sa stanovišta radnika koji su, pri agencijama zaduženi za utovar i istovar stvari i to iz mnogo razloga.\nZašto je to slučaj otkrivamo u tekstu pred vama.\nJednostavan pristup zgradama pri transportu\nNa prvom mestu se pominje lak pristup mnogim zgradama, tako da može da se vrši i selidba kamionom i selidba kombijem.\nOvo u mnogim drugom delovima Beograda vrlo često nije slučaj, uzevši u obzir da u starom delu grada postoje mnoge ulice koje su prilično teško dostupne, pa klijenti bivaju prinuđeni da koriste kombi prevoz za selidbu, te da pribavljaju dozvole, ukoliko se sele iz centralnih gradskih ulica.\nDrugi, vrlo važan razlog za prvobitno pomenutu konstataciju se odnosi na činjenicu da svaka višespratnica koja se nalazi na području Novog Beograda ima i više liftova, te da mnoge od njih čak imaju i teretni lift, što selidbu na Novi Beograd znatno olakšava zaposlenima u spcijalizovanoj agenciji za selidbe.\nSve navedeno, selidbe Novi Beograd praktično čini idealnim, uzevši u obzir da ovaj kraj grada gotovo nema manu… barem kada su selidbe u pitanju.\nKako se snaći na Novom Beogradu?\nPostoji jedan mali nedostatak, ali zahvaljujući angažovanju specijalizovane agencije za selidbe, verujemo da ga nećete ni primetiti. Naime, kažu da ljudi koji su rođeni ili, pak žive u starom delu srpske prestonice, vrlo često ne uspevaju baš dobro da se snađu kada dođu na teritoriju opštine Novi Beograd.\nRadi se, zapravo o tome da su novobegradske zgrade izdeljene po takozvanim blokovima, stim što nije nužno da, na primer blok broj 21 i blok broj 22 budu jedan do drugog. I ne samo po blokovima, već je ova beogradska opština poznata i po izuzetno dugačkim ulicama, što dodatno otežava snalaženje na njenoj teritoriji.\nUpravo zato, ali iz iz mnogih drugih razloga je najbolje da za selidbu na Novi Beograd angažujete profesionalnu agenciju za selidbe, kako ne biste u velikoj meri osetili sve one neprijatne situacije do kojih može da dovede sam proces selidbe.\nAngažuje profesionalce za vašu selidbu\nKada kontaktirate određenu agenciju, svakako upitate da li rade i besplatnu procenu, uzevši u obzir da svaka takva agencija, koja radi profesionalno i kvalitetno, uslugu bepslatne procene sa ponosom ističe.\nTakođe, bi tom prilikom trebalo i da se sa predstavnicima željene agencije dogovorite oko usluge pakovanja, to jest da precizirate da li ćete Vi da pakujete nameštaj i ostalo pokućstvo ili ćete taj posao da prepustite njima.\nNapomene za selidbe u centru grada\nU slučaju da se selite iz neke ulice koja se nalazi u centru srpske prestonice, ne zaboravite da ste u obavezi da pribavite odgovarajuću dozvolu na vreme, kako bi kamion ili kombi agencije za selidbe mogao da priđe ulazu u Vaš stan ili kuću, odnosno prostorije Vaše firme.\nBudite sigurni da će Vas o svim navedenim detaljima podrobrno upoznati predstavnik agencije za selidbe kome ste poverili izvršenje ove usluge!\nVaše je samo da precizno navedete datum i vreme kada želite da selidba na Novi Beograd počne, te da predstavnike agencije za selidbe blagovremeno pitate za sve detalje koji Vam možda nisu u potpunosti jasni!\nZa sve željene informacije Vam uvek stojimo na raspolaganju!


Branko Milutinović otkriva zašto je prodao “Nordeus” – Bankar.rs\nHome/KOMPANIJE/Branko Milutinović otkriva zašto je prodao “Nordeus”\nBranko Milutinović otkriva zašto je prodao “Nordeus”\nKad god je trebalo navesti primer da je moguće napraviti svetski vrednu kompaniju ni iz čega u Srbiji svakome je ime “Nordeus” bila prva asocijacija, barem poslednjih pet godina. Zašto je srpski poslovni “jednorog” odlučio da je vreme da se proda jednoj od najvećih svetskih kompanija u oblasti video-igara, da li je to bio neophodan korak da se nastavi uspešan rast ili ima i drugih razloga, za RTS je otkrio jedan od osnivača i direktor “Nordeusa” Branko Milutinović.\n“Poslovaćemo kao autonomna kompanija u okviru većeg sistema. Ostajemo to što jesmo, ostajemo svoji, i dalje radimo Top Eleven”, naveo je Milutinović.\nBranko Milutinovic Nordeus Prodaja\nPregled štampe - subota 05.06.2021.\nMask ponovo tvituje - kriptovalute u minusu


Tanjug 27. septembra 2021. 06:46\nBERLIN – Socijaldemokratska partija Nemačke (SPD) i njen kandidat za kancelara Olaf Šolc osvojili su 25,7 odsto glasova na parlamentarnim izborima u Nemačkoj, stekavši tako blagu prednost u odnosu na rivalsku Hrišćansko-demokratsku uniju (CDU), pokazuju najnoviji rezultati izbora.\nStranka CDU Angele Merkel i njen kandidat Armin Lašet „skliznuli“ su na istorijski minimum na saveznim izborima, sa osvojenih 24,1 odsto glasova.\nOdziv glasača na parlamentarnim izborima bio je 76,6 odsto, prenosi nemački list „Bild“.\nStranke će sada otpočeti „istraživačke razgovore“ radi formiranja koalicione vlade, pri čemu se tripartitna koalicija smatra najverovatnijom u ovom trenutku.\nNajizglednija konstelacija je takozvana „semafor“ zeleno-žuto-crvena koalicija sa SPD-om, Zelenima i FDP-om ili „jamajka“ koalicija koju bi činili CDU/CSU, Zeleni i FDP.\nI Šolc i Lašet su insistirali na tome da će formirati vladu, pri čemu je Lašet poručio da „nije uvek bio slučaj da stranka na prvom mestu obezbeđuje kancelara.“\nMerkel će ostati kancelarka dok traju pregovori o koaliciji – što bi, kako se ocenjuje, mogao biti dugotrajan proces, imajući u vidu činjenicu da su nakon izbora 2017. godine, pregovori o formiranju vlade trajali tri meseca.


Jens Stoltenberg, generalni sekretar NATO-a, izjavio je danas u bruxellesu kako je mornarici alijanse naređeno da njeni borodovi uplove u Egejsko kako bi pomogli u zaustavljanju krijumčarenja migranata na ruti između Turske i Grčke, javlja Anadolu Agency (AA).\nStoltenberg je rekao da će ratni brodovi, koji su za sada pod komandom Njemačke, imati zadatak da sprovode izviđanje i pomognu u nadzoru kako bi se pokušala okončati najgora migrantska kriza u Evropi od Drugog svjetskog rata.\nOdluka je donesena nakon zahtjeva koji su uputile Turska, Grčka i Njemačka tokom sastanka ministara odbrane članica NATO-a danas u Bruxellesu.\nOn je dodao da je Philip Breedlove, američki general vazdušnih snaga koji je ujedno komandat NATO-vih snaga u Evropi, naredio NATO mornaričkoj grupi 2 da se bez odlaganja rasporedi u Egejskom moru.\nStoltenberg je naglasio da će brodovi odmah krenuti u realizaciju naređenja i uputiti se ka Egejskom moru.\nPrema podacima Međunarodne organizacije za migracije (IOM) ove godine je u Evropu morskim putem stiglo više od 75.000 migranata, od čega većina rutom preko Egejskog mora. Na tom opasnom putu, 409 izgubilo je život, a čak 319 na putu od Turske do Grčke.


» „Gde je interes građana u procesu EU integracija?“\n,,Gde je interes građana u procesu EU integracija?’’ tema je radnog sastanka novinara i predstavnika civilnog društva koju je Nacionalna koalicija za decentralizaciju organizovala u EU info kutku. Povod je aktuelno istraživanje Kancelarije za evropske integracije o evropskoj orijentaciji građana koje pokazuje da bi 47% građana Srbije podržalo ulazak u EU da se sutra održi referendum, dok 64% smatra da su reforme važne nezavisno od procesa EU integracija.\nSavetnik za medije i odnose sa javnošću Delegacije EU u Srbiji Aleksandar Đorđević istakao je da je od 2008. godine podrška građana za ulazak Srbije u EU relativno stabilna i kreće se u rasponu od 41 do 56 odsto, u zavisnosti od političkih dešavanja. ,, Po ukidanju viza je, primera radi, ta podrška naglo skočila. S druge strane, kada se malo „zakuvalo“ oko Kosova podrška za ulazak Srbije u EU je pala’’, podsetio je Đorđević.\nNa sastanku je, takođe, istaknuto i da medijske posete EU koje realizuje Britanski savet mogu da budu koristan alat za komunikaciju sa građanima. Prisutni su se saglasili da u izveštavanju novinari treba da pojednostave jezik i stave akcenat na konkretne primere pomoći EU umesto strogog, formalnog izveštavanja. ,,Želimo da medijskim posetama EU novinarima omogućimo da na osnovu sopstvene teme i istraživanja pronađu paralele i vide kako su neki problem, koje primećuju u svojoj zajednici, rešeni u nekim evropskim zemljama. U saradnji sa ambasadama zemalja članica novinarima pružamo logističku podršku, a sve sa ciljem da informisanje građana podignemo na viši nivo”, objasnio je Đorđević.\nMilena Velojić, direktorka Nacionalne koalicije za decentralizaciju koja je realizovala sastanak u EU info kutku napomenula je da je “ideja da novinari i predstavnici organizacija civilnog društva iz Niša razgovaraju o mogućnostima buduće saradnje, a sve sa ciljem boljeg izveštavanja o procesu EU integracija”. Sa time se saglasio i Dragan Petković, član UO Južnih vesti, koji ocenjuje da “lokalni mediji imaju značajnu ulogu u izveštavanju o EU integracijama, i kod njih je, u poređenju sa nacionalnim medijima, primetno pozitivno izveštavanje, i bavljenje temama od javnog interesa. Međutim, ono što građani treba da shvate jeste da evropske integracije nisu nikakav uslov, nikakva pravna forma, već da one rezultiraju boljim životom, a to je nešto što je nama potrebno.”\nRadni sastanak realizovan je u saradnji sa inicijativom „Progovori o pregovorima“, koju je 2013. pokrenula Beogradska otvorena škola. “Želimo da priču o evropskim integracijama svedemo na svakodnevni život, jer građani moraju da kažu koje su njihove potrebe, ali i da znaju šta je ono što ih pristupanjem Evropskoj uniji čeka,” istakao je Vanja Dolapčev iz Beogradske otvorene škole.


MUP: Bezbedno dopremljeni testovi – Nadlanu.com\nMUP: Bezbedno dopremljeni testovi\nObjavljeno 19. juna 2013. / 09:34:13\nBeograd — Policija je bezbedno i bez problema dopremila maturske testove iz matematike širom Srbije, kaže Nikola Popovac iz Policijske uprave za grad Beograd.\n„Na zahtev i uz prisustvo službenika ministarstva prosvete pripadnici beogradske policije su u toku jučerašnjeg dana i večeri izvršili transport i obezbeđenje testova na području grada Beograda ali i širom Republike Srbije do sedišta školskih uprava. U toku transporta, obezbeđenja i predaje testova nije bilo nikakvih posebnih zapažanja i događaja“, rekao je Popovac.\nOn dodaje da će policija u sklopu svojih redovnih aktivnosti obezbediće i samo testiranje. On dodaje da nema potvrda da je i novi test „procureo„.\n„Nemamo zvaničnu potvrdu da je novi test došao u javnost, ako do toga dođe, policija će preduzeti mere u skladu sa zakonom“, rekao je Popovac za Radio B92.\nNa pitanje kako je došlo do toga da prvi test procuri u javnost, on je rekao da „policija raspolaže indicijama“ a u toku su provere toga.\nUčenici u Srbiji koji su završili osmi razred osnovnih škola polagaće danas test iz matematike, koji je juče odložen zbog neregularnosti.\nBilo je planirano da osmaci zadatke iz matematike rešavaju juče, ali je polaganje testa odloženo pošto je Republička upisna komisija pronašla fotokopiju jednog testa.\nZbog na prevaru otkrivenih i objavljenih testova DS i Nova stranka zatražili su juče ostavku ministra prosvete Žarka Obradovića. Testovi su bili tema i jučerašnje sednice Skupštine Srbije.\nNa polaganju prijemnog testa iz srpskog u OŠ „Sveti Sava“ u Pirotu đacima su greškom podeljeni pogrešni testovi, kombinacija broj 2 umesto kombinacije broj 1.\nSinoć je Blic objavio da je došao do navodnog rezervnog testa iz matematike, čiji su zadaci, prema pisanju tog lista, objavljeni oko 19 sati na internetu. Ministarstvo prosvete je reagovalo saopštenjem i demantovalo ove navode.\nMinistarstvo je saopštilo da je reč o testovima koji su ranije korišćeni i već su poznati. Potvrdu toga Ministarstvo je dobilo od direktora Zavoda za vrednovanje kvaliteta obrazovanja i vaspitanja, a koji je učestvovao u izradi ponovljenog testa, navedeno je u saopštenju.\nmup srbijetesttestovižarko obradović\nBrži i od lokomotive: Pogledajte najopasniji bicikl na svetu (VIDEO)\nIvica Iliev opet u Partizanu?\nU KORAK SA SAVREMENIM TRENDOVIMA: MUP Srbije od danas i na Fejsbuku\nSrpski đaci bolji na PISA testu\nOsam bodova na trećem testu samo ove godine


Sputnjik saznaje: Šta je istina o „korona-haosu“ na Hilandaru - 23.11.2021, Sputnik Srbija\nSputnjik saznaje: Šta je istina o „korona-haosu“ na Hilandaru\nNa Hilandaru nema nikakvog haosa kao što prenose pojedini mediji u Srbiji, koronu ima nekoliko monaha, ni jedan od njih nema težu kliničku sliku, situacija je... 23.11.2021, Sputnik Srbija\nPosete manastiru Hilandar na Svetoj gori zabranjene su od nedelje 21. novembra, zato što je nekoliko monaha zaraženo korona virusom.Procedura na Svetoj gori je takva da se, kod prvog slučaja pozitivnog na ovaj virus, manastir zatvara za posetioce. Od marta prošle godine u srpskom manastiru bilo je nekoliko bolesnih, ali to su bili gosti.Kako saznajemo, od početka pandemije do ovog poslednjeg talasa, koronu je imao samo jedan monah kome je bolest konstatovana tokom boravka u Beogradu, pa se tu i lečio.Sada zaraženi monasi na Hilandaru imaju stalnu negu lekara i tehičara, reč je o dežurnim lekarima, dobrovoljcima iz Srbije i Republike Srpske, članovima Lekarske komore Srbije. Lekari koji leče monahe su i članovi Hilandarskog lekarskog društva.U Svetoj srpskoj carskoj lavri trenutno borave i radnici koji obnavljaju krov Dohije. Svi su jutros testirani, niko od njih nije pozitivan na korona virus.Izvor Sputnjika iz Hilandara nije želeo da komentariše vakcinalni status monaštva, jer je reč o ličnoj stvari.Kako saznajemo, vakcinacija nije uslov za radnike, ali oni moraju da budu negativni kada ulaze u Grčku, ali obavljaju i novo testiranje kada ulaze na tlo Svete Gore.\nNa Hilandaru nema nikakvog haosa kao što prenose pojedini mediji u Srbiji, koronu ima nekoliko monaha, ni jedan od njih nema težu kliničku sliku, situacija je pod kontrolom, saznaje Sputnjik u manastiru.\nPosete manastiru Hilandar na Svetoj gori zabranjene su od nedelje 21. novembra, zato što je nekoliko monaha zaraženo korona virusom.\nProcedura na Svetoj gori je takva da se, kod prvog slučaja pozitivnog na ovaj virus, manastir zatvara za posetioce. Od marta prošle godine u srpskom manastiru bilo je nekoliko bolesnih, ali to su bili gosti.\nKako saznajemo, od početka pandemije do ovog poslednjeg talasa, koronu je imao samo jedan monah kome je bolest konstatovana tokom boravka u Beogradu, pa se tu i lečio.\nSada zaraženi monasi na Hilandaru imaju stalnu negu lekara i tehičara, reč je o dežurnim lekarima, dobrovoljcima iz Srbije i Republike Srpske, članovima Lekarske komore Srbije. Lekari koji leče monahe su i članovi Hilandarskog lekarskog društva.\n„Trenutno ovde boravi lekar koji ima iskustvo u tretiranju pacijenata zaraženih koronom, koji je boravio u crvnim zonama poslednjih godinu i po, sa njim je i medicinski tehničar. Imamo sve lekove predviđene protokolom za ambulantno lečenje korona virusa“, kažu nam izvori bliski bratstvu Hilandara.\nU Svetoj srpskoj carskoj lavri trenutno borave i radnici koji obnavljaju krov Dohije. Svi su jutros testirani, niko od njih nije pozitivan na korona virus.\nIzvor Sputnjika iz Hilandara nije želeo da komentariše vakcinalni status monaštva, jer je reč o ličnoj stvari.\nKako saznajemo, vakcinacija nije uslov za radnike, ali oni moraju da budu negativni kada ulaze u Grčku, ali obavljaju i novo testiranje kada ulaze na tlo Svete Gore.\nZašto je zakon za Hilandar koji donosi Srbija — istorijski\n23 Septembar, 20:30\nObnova Hilandara posle požara: Poznato kada će biti završena rekonstrukcija svetinje\n28 Oktobar, 16:57


PUT KA STVARANJU STVARNO DEMOKRATSKOG DRUŠTVA KOJI SU NAM ŠPANCI POKAZALI\nRezime prve godišnjice španske gradjanske r:evolucije!\nNa dan 15. maja 2011. godine počela je opšta, mirna i konstruktivna gradjanska revolucija u Španiji koja je inspirisala ljude širom planete , više od 50 gradova na svetu je dalo podršku i organizovalo slične skupove. Prvo i pre svega, ova revolucija inspirisala je milione ljudi širom planete zbog svog nenasilnog, inkluzivnog (umogućava učestvovanja svih gradjane bez ograničenja) i konsrtuktivnog karaktera. Toga dana, ovaj politički nezavisan poziv na bunt i izgradnju jednog novog društvenog uredjenja inspirisao je i veći broj nas u Srbiji.\nInspirisala nas je pre svega, obnovljena i unapredjena ideja o direktno demokratskoj organizaciji i cilju. Spontanost, solidarnost, udruživanje u zajedničkom interesu, transparentnost u radu su nam pokazali da je drugačiji svet moguć i da je moguće postizanje konsezusa svih građana, a ne preglasavanje. Gradjani Španije su nam pokazali da je moguće stvaranje mnogo boljih rešenja bez lidera i bez političara, i od tada nam svojim primerom pokazuju da je moguće postići konsezus svih gradjana o najvažnijim pitanjima od opšteg interesa. Osim što su nam pokazali da je moguće voditi velike gradjanske skupove (skupštine, proteste i akcije) na jedan potpuno nov konstruktivan način, pokazali su nam tada da direktno demokratska inicijativa počinje i završava se na lokalnom nivou.\nOd tada direktna demokratija je usla u svaku mesnu zajednicu u Španiji. Komšije, prijatelji, poznanici, rođaci se samoorganizuju i zajednički pronalaze rešenja za sve veće probleme nastale zbog "politike" korumpiranih političara i pohlepe vlasnika domaćih i medjunarodnih banaka i korporacija. Dobili smo i prve platforme za moderan način direktno demokratskog organizovanja i saradnje na internetu, to jest, platforme za organizovan rad lokalnih, regionalnih i generalnih skupština na internetu, poznatije kao digitalna (elektronska) 2.1 demokratija ili internetokratija.\nIako je većina Španaca, kao i Islandjani ( i mi u Srbiji) naselo na trik zvani "izbori", koji su unapred namešteni kao svuda u svetu, tako da samo, unapred od bogataša odabrani, politikanti mogu da učestvuju na njima, građani Španije su nastavili paralelno formiranje i razvoj novih direktno demokratskih procedura, alata i stvaranje jednog novog transparentnog sistema komunikacije i odlučivanja izmedju svih svojih gradjana. Otvorene su lokalne, regionalne (neformalne) i generalne (neformalne) komisije čiji je cilj da kroz otvorenu diskusiju, u koju su uključeni i nezavisni stručnjaci, iznadju nova, alternativna i samoodrživa rešenja koja mogu da olakšaju život svakom građaninu.\nStvoren je veliki broj lokalnih radnih grupa koje imaju ulogu da rešavaju specifične probleme lokalnih zajednica: ekologja, obnovljene energije, pomoć najugroženijima, obrazovanje, čuvanje dece... Stvorena je jedan mreža potpuno nezavisnih lokalnih skupština koje iz dana u dan sve lakše komuniciraju među sobom razmenjujući dragocena iskustva i dobre prakse. Na taj način su već postigli stvaranje jednog novog vaninstitucionalnog, horizontalno organizovanog i potpuno transparentnog društvenog uređenja koje funkcioniše, paralelno sa "od naroda otuđenim" politickim sistemom, koje je svakoga dana sve jače i jače, i postaje jedino istinski važno. Jedna od najvažnijih lekcija koje smo dobili od njih, kao i od Islanđana, je ta da promena "političara" u "Vladi" nije rešenje. Građanima ni jedne, ni druge zemlje promene politikanata nisu ništa novo donele. Sve je ostalo isto, ili je još i gore jer moć opija, a prilika stvara lopova.\nAli jedna od najvažnijih lekcija koje smo dobili od Španaca i Islanđana su lekcije iz neophodnosti potpunog ujedinjenja u odbrani zajedničkih interesa i solidarnost i briga za svoje najbliže; komšije, prijatelje, poznanike. Lokalne narodne komisije i radne grupe, sastavljene od svojih lokalnih stanovnika koji se neprestalno rotiraju i čiji rad je na dobrovoljnoj bazi i volonterski jedine rešavaju problem gladi, nezaposlenosti, pružaju pomoć starim, bolesnim i onim najugroženijim. Tu se daju dopunski časovi deci i omladini, svi zaineteresovani mogu da nauče da rade na kompjuteru, da nauče računovodstvo, da se bave zanatima itd. Tu se traže i radnici onima koji su spremni da to plate i tu svko može da dobije posao na osnovu iskustva, kompetencija i ekonomskog prioriteta, a ne na osnovu partijske pripadnosti i ličnog poznanstva. Jednom rečju niko nije zaboravljen i prepušten sam sebi, već svi imaju mogućnost da potraže pomoć i da je dobiju.\nŠpanci i islanđani su nam pokazali da je jedinstvo jedini način i put da se stane na put ovom političko-ekonomskom terorizmu vladajućih 1%. Pokazali su nam da je lokalno samoorganizovanje u lokalne narodne skupštine, jedini pravi način da se ne preskoči ni jedan problem, nijedno biće. Gradjani Španije su nam pokazali da je direktna demokratija utopija koliko je to bilo letenje i avion pre njegovog pronalaska.\nPreporučujemo da pročitaš uputstvo za rad lokalnih narodni skupština


SNSD utvrdio svoje kandidate za ministre u novoj Vladi RS-a - Klix.ba\nBiH SNSD utvrdio svoje kandidate za ministre u novoj Vladi RS-a\nSNSD utvrdio svoje kandidate za ministre u novoj Vladi RS-a\n16.12.2014. u 20:41\nUoči posebne sjednice Narodne skupštine u srijedu, SNSD je večeras definitivno utvrdio kandidate te stranke za ministre u novoj Vladi RS-a koju bi trebalo ponovo da vodi Željka Cvijanović.\nIpak, lider SNSD-a Milorad Dodik večeras nije u izjavi novinarima želio da saopći imena njihovih ministara u kabinetu Željke Cvijanović, ostavivši to da ona uradi na skupštinskom zasjedanju.\nSaznaje se da će SNSD zadržati većinu dosadašnjih ministara u vladi Željke Cvijanović.\nDragan Bogdanić tako ostaje na mjestu ministra zdravlja i socijalne zaštite RS, Zoran Tegeltija kao ministar finansija RS, Srebrenka Golić i u naredne četiri godine vodit će Ministarstvo za prostorno uređenje građevinarstvo i ekologiju, dok bi novi ministar unutrašnjih poslova RS trebao da bude Dragan Lukač, načelnik Komunalne policije u Banjoj Luci.\nResor nauke i tehnologije neće napustiti dosadašnji ministar Jasmin Komić, dok ministar poljoprivrede, šumarstva i vodoprivrede RS ostaje Stevo Mirjanić, a u Vladu RS se vraća i Anton Kasipović, i to kao ministar pravde.\nZlatan Klokić predložen je da vodi Ministarstvo za ekonomske odnose i regionalnu saradnju RS, a Davor Čordaš bi i u naredne četiri godine trebao da nastaviti da vodi resor za izbjegla i raseljena lica.\nPredsjednik Socijalističe partije Petar Đokić je kandidat za ministra industrije, energetike i rudarstva, Milenko Savanović iz Mrkonjić-Grada trebalo bi da vodi resor rada i boračko-invalidske zaštite, Jasmina Davidović iz Foče predložena je za ministricu porodice, omladine i sporta, a Predrag Gluhaković iz Brčkog kandidat je za ministra trgovine i turizma.\nUime DNS-a Neđo Trninić, privrednik iz Birča predložen je za ministra saobraćaja i veza u novoj Vladi RS.\nDosadašnja ministrica uprave i lokalne samouprave ostaje Lejla Rešić, dok bi resor prosvjete trebalo da vodi profesor Dane Malešević iz Gradiške.\nNa dnevnom redu sjednice je samo izbor premijera i ministara u Vladi RS, a po njenom završetku bit će održana i treća posebna sjednica, na kojoj bi se trebalo glasati o izboru potpredsjednika Narodne skupštine RS-a.


Od danas važe nova epidemiološka pravila u Srbiji: Smanjen period izolacije, manje cene testiranja na lični zahtev – Puls Sumadije\nOd danas važe nova epidemiološka pravila u Srbiji: Smanjen period izolacije, manje cene testiranja na lični zahtev\nPuls Šumadije Posted on 17/01/2022\nNa sednici Kriznog štaba nisu uvedene nove epidemiološke mere, iako je prethodnih dana u Srbiji zabeležen rekordan broj zaraženih.\nKrizni štab odlučio je, na osnovu naučnih istraživanja u svetu, da period izolacije bude smanjen sa 10 na 7 dana. Smanjenjem perioda izolacije omogućićemo da se ljudi ranije vrate na posao, naglasio je pokrajinski sekretar za zdravstvo.\nKrizni štab je odlučio da svima koji žele da se testiraju na sopstveni zahtev bude smanjena cena PCR testa sa 9.000 na 6.000 dinara, a cena antigenskog sa 3.500 na 1.800 dinara.\nNa sednici Kriznog štaba doneta je i odluka da je za primanje treće doze vakcine dovoljno da prođe tri meseca od primanja druge.\n– posle najmanje pet meseci od davanja druge doze, kod ljudi koji su prethodno primili dve doze vakcine Fajzer Biontek (mRNK) ili Sputnjik i AstraZeneka (vektorske vakcine);\n– posle najmanje četiri meseca od davanja druge doze, kod ljudi koji su prethodno primili dve doze Sinofarma (inaktivisane vakcine);\n– nakon najmanje pet meseci od davanja dodatne, treće doze, kod ljudi sa urođenim ili stečenim oslabljenim imunitetom.\nOstavlja se mogućnost da osoba koja se vakciniše izabere vrstu vakcine koja će biti primenjena kao buster doza. Ukoliko se Sputnjik vakcina primenjuje kao buster doza, daje se prva komponenta navedene vakcine.\nPredsednik opštine prisustvovao Svetoj arhijerejskoj liturgiji povodom hramovne slave Svetog Pantelejmona u Kloki\nPredsednik opštine Igor Petrović prisustvovao je danas Svetoj arhijerejskoj liturgiji povodom hramovne slave Svetog Pantelejmona u Kloki. Svetu arhijerejsku liturgiju služio je episkop Šumadijski...\nOd 15. do 18. jula za saobraćaj se zatvara ulica Trga Heroja od raskrsnica sa Glavaševom i ulicom Vuka Karadžića\nSaobraćajna inspekcija Opštinske uprave Opštine Smederevska Palanka, je na zahtev Ustanove Kulturni centar, povodom održavanja koncerta na Gradskom trgu kod ”Fontane”, dala saglasnost na...\nPočeo je trtman suzbijanja larvi komaraca u S. Palanci\nIz opštine Smederevska Palanka obaveštavaju stanovništvo da će u utorak 6. jula, početi tretman suzbijanja larvi komaraca, na teritoriji lokalne samouprave, koje sprovodi preduzeće...


Beograd, 13. januar 2020 - Nacionalna ambasadorka UNICEF-a u Srbiji, Ana Ivanović, se tokom svoje posete Beogradu družila sa mamama i patronažnim sestrama. Sa njima je razgovarala o značaju podrške patronažnih sestara u prvim godinama života deteta.\nPeriod od rođenja do šeste godine života deteta je ključan za fizički i psihički razvoj deteta.\nDo navršene treće godine se gradi odnos roditelja i deteta, mozak se najintenzivnije razvija, a dete je najosetljivije na spoljašnje uticaje. Zato je pravovremena, kvalitetna i usmerena podrška patronažne sestre od neprocenjivog značaja.\n„Drago mi je što sam čula da se patronažna služba u Srbiji unapređuje i da su mame zadovoljne. Važno je da roditeljima omogućimo da znaju koliko je bitno da mama i tata jednako i zajedno brinu o detetu, da se igraju sa detetom i da mu čitaju od rođenja. Sve to utiče na bolja razvojna postignuća deteta“, izjavila je Ana Ivanović, ambasadorka UNICEF-a u Srbiji.\nOsim osnovnih saveta o nezi deteta i neophodne podrške dojenju, patronažne sestre mogu da ukažu šta je jedinstveno za svako dete, kako da roditelji prepoznaju šta dete može da postigne u kom periodu života i kako da podrška bude usmerena na konkretne razvojne potrebe svakog deteta.\n„Pored važnih informacija o zdravlju i ishrani koje dajemo roditeljima, ne propuštamo priliku da naznačimo da se dete rađa spremno da uči. Svaki kontakt roditelja sa detetom je prilika za igru i podsticaj“, objašnjava Zlata Cvetanović, patronažna sestra.\nMame koje su prisustvovale druženju sa Anom Ivanović su saglasne da su dolazak patronažne sestre prvog dana nakon dolaska kući iz porodilišta, kao i kontinuirani kontakt i podrška nakon toga značajni za celu porodicu.\nPraćenje složenosti porodičnog života i izazova sa kojima se roditelji susreću zahteva stalno ulaganje u profesionalni razvoj patronažnih sestara u skladu sa najnovijim naučnim saznanjima o razvoju dece.\n„Patronažne sestre su upravo tu da odgovore na najvažnije brige roditelja u odrastanju i razvoju deteta, ali i da podrže razvoj roditeljske zajednice, da pomognu roditeljima da se snađu u novoj ulozi uz združeno delovanje i mame i tate. Kada podržavamo patronažne sestre mi u stvari podržavamo roditelje“, smatra Ređina De Dominićis, direktorka UNICEF-a u Srbiji.\nRazvoj patronažne službe deo su strateških opredeljenja i Nacionalnih programa Ministarstva zdravlja koje je usvojila Vlada Republike Srbije.


Zlato i bronza za pionirke Gimnastičkog kluba"Zaječar"na takmičenju u Kostolcu | TIMOK PRESS\nNaslovna Sport Zlato i bronza za pionirke Gimnastičkog kluba“Zaječar“na takmičenju u Kostolcu\nMinulog vikenda u Кostolcu, na programu je bilo 1. kolo Pionirske gimnastičke lige Gimnastičkog saveza jugoistočne Srbije na kome su učestvovale I, II i III selekcija ekipa iz Niša, Кruševca, Prokuplja, Negotina, Кnjaževca, Zaječara i domaćeg Кostolca, piše Glas sporta.\nGimnastičarke Zaječara ostvarile su sjajan rezultat, pošto su donele kući dve medalje u ekipnoj konkurenciji. Naime, I selekcija u sastavu Nađa Ćelić, Iva Radulović, Janja Spasić i Iva Filipović osvojila je 3. mesto i bronzanu medalju, dok je u izuzetno jakoj konkurenciji zlato i pehar za prvo mesto pripao članicama II selekcije Gimnastičkog kluba “Zaječar”. Za II selekciju nastupile su Lena Ivanović, Anđa Manić, Eva Grozdanović, Sofija Micić i Antonija Golubović, koje su u generalnom plasmanu ostvarile najbolji rezultat od svih ekipa u Кostolcu.\nVeć za dve nedelje članice Gimnastičkog kluba “Zaječar” očekuje Prvenstvo Srbije u A programu, čiji će domaćin takođe biti Кostolac, dok će nakon toga Zaječarke nastupiti i na tradicionalnom Vidovdanskom turniru u Кruševcu.\nPrethodni tekstPrognoza vremena za sredu, 26. maj i naredne dane\nSledeći tekstPronađeno beživotno telo mlađeg muškarca ispod mosta na putu Zaječar-Negotin


Pre: Bila je to jedna zabavna veština u kojoj ste uživali. Mogli ste čak da uključite film ili pustite muziku i opustite se dok svi pokloni ne budu savršeni.\nSada: Imate otprlike oko sat vremena da uvijete sve poklone i to nakon što pošaljete svoje mališane na spavanje, a pre nego što se iscrpljeni bacite u svoj krevet. Ali problem nastaje kada treba da sve poklone i sakrijete od svoje dece.\nOdlazak na praznično slavlje\nPre: Slavlje! Sjajna prilika da se obučete u svoje najbolje odelo i opustite sa ljudima koje dugo niste videli.\nSada: Provedete čak 20 minuta ubeđujući svoje dete da ne treba da obuče istu majcu sa omiljenim junakom koju nosi već peti dan, a vi oblačite bilo koju čistu stvar koju nađete. Napuštate slavlje nakon sat vremena jer se vašem detetu spava.


Srbija podržava neširenje nuklearnog naoružanja – Nadlanu.com\nSrbija podržava neširenje nuklearnog naoružanja\nNJUJORK/BEOGRAD, 4. maja 2010. (Beta) - Srbija u potpunosti podržava i dosledno sprovodi obaveze ustanovljene Sporazumom o neširenju nuklearnog naoružanja, izjavio je u utorak ministar spoljnih poslova Srbije Vuk Jeremić na konferenciji UN povodom 40. godišnjice potpisivanja tog sporazuma.\n"Srbija je preduzela više konkretnih koraka za poboljšanje nuklearne bezbednosti na Zapadnom Balkanu, usresređujući se na bezbednu, civilnu primenu atomske tehnologije u poljima kao što je medicina", rekao je Jeremić na konferenciji u Njujorku, prenelo je Ministarstvo spoljnih poslova.\nJeremić je povodom Sporazuma o neširenju nuklearnog naoružanja rekao da Srbija pozdravlja inicijativu generalanog sekretara UN Ban Ki Muna da se održi ministarski sastanak koji bi doveo do što bržeg stupanja na snagu Sveobuhvatne zabrane nuklearnih proba, koji je ocenio kao ključni dopunski element sprorazumu.\nOn je upozorio da je zbog odsustva univerzalnosti Sporazuma o neširenju nuklearnog naoružanja potrebna veća pažnja, budući da nuklearno oružje nastoje da dobiju i činioci koji nisu države. "Sporazum o neširenju nuklearnog naoružanja, kako je prvobitno osmišljen, neadekvatno se bavi velikom opasnošću po međunarodni mir i stabilnost", rekao je Jeremić dodajući da su potrebni transparentniji i više obavezujući mehanizmi.


Čeka se međunarodni standard: Kovid pasoši do leta? - Zdrava i prava\n“Kada Švedska i zemlje oko nas ponovo počnu da ukidaju restriktivne mere i da se otvaraju verovatno će biti potrebni sertifikati o vakcinaciji za putovanja, a možda i za učešće u drugim aktivnostima”, rekao je švedski ministar digitalizacije Anders Igeman na konferenciji za novinare, prenosi Rojters.\nVlade i programeri širom sveta istražuju kako bi takvi sertifikati identifikovanjem onih koji su vakcinisani protiv kovida 19 mogli da pomognu u ponovnom otvaranju ekonomija.\nDanska je takođe najavila da će uvesti prvu verziju takvih dokumenata do kraja februara, navodi agencija.\nUvođenje sertifikata najavila je i Španija, a italijanska Nacionalna turistička federacija pozvala je vladu da ubrza nacionalnu kampanju vakcinacije i izda sertifikate onima koji prime vakcinu protiv korone. Ruska republika Baškortostan uvela “kovid pasoše” od 5. februara i tako je postala prva regija u zemlji koja je preduzela taj korak. Elektronski dokument sa QR kodom automatski će se izdavati stanovnicima koji imaju antitela na koronu putem vladinog portala.


Najmanje 20 dece izgorelo u školi u Nigeru /foto/ - 08.11.2021, Sputnik Srbija\nNajmanje 20 dece izgorelo u školi u Nigeru /foto/\nNajmanje 20 dece poginulo je u požaru u školi u Nigeru, prenosi "Miror" pozivajući se na nepotvrđene izveštaje na društvenim mrežama. 08.11.2021, Sputnik Srbija\nIncident se dogodio danas u gradu Maradi.Fotografije sa lica mesta pokazuju odrasle i decu na mestu požara, sa gustim dimom koji se podiže uvis. Nepotvrđeni izvori su na društvenim mrežama rekli da se požar dogodio u vrtiću.Trenutno nije poznat uzrok požara. Navodna tragedija dogodila se svega nekoliko meseci nakon što je u požaru u drugoj školi u prestonici Nijamej poginulo 20 dece."Miror" navodi da su učenici tada bili na času u vreme kad je izbio požar koji je direktor škole opisao kao "katastrofu". Nakon tragedije je Nacionalno udruženje nastavnika Nigera u saopštenju pozvalo da se prekine držanje časova u slamnatim kolibama.Čovek koji je tada izgubio 6-godišnjeg sina u požaru urgirao je na vladu da napravi bezbedne škole, preneo je Blic."Hajde da ne stavljamo sve u ruke boga, da ne stavljamo sve u ruke države. Izgubili smo 20 dece u deliću sekunde, moramo pozvati državu da kaže da se više nigde u zemlji ne trebaju držati časovi u kolibama", rekao je očajan otac.\ndeca, požar, niger\n© AP Photo / Lefteris PitarakisPožar\nNajmanje 20 dece poginulo je u požaru u školi u Nigeru, prenosi "Miror" pozivajući se na nepotvrđene izveštaje na društvenim mrežama.\nIncident se dogodio danas u gradu Maradi.\nFotografije sa lica mesta pokazuju odrasle i decu na mestu požara, sa gustim dimom koji se podiže uvis. Nepotvrđeni izvori su na društvenim mrežama rekli da se požar dogodio u vrtiću.\nTrenutno nije poznat uzrok požara. Navodna tragedija dogodila se svega nekoliko meseci nakon što je u požaru u drugoj školi u prestonici Nijamej poginulo 20 dece.\n"Miror" navodi da su učenici tada bili na času u vreme kad je izbio požar koji je direktor škole opisao kao "katastrofu". Nakon tragedije je Nacionalno udruženje nastavnika Nigera u saopštenju pozvalo da se prekine držanje časova u slamnatim kolibama.\nČovek koji je tada izgubio 6-godišnjeg sina u požaru urgirao je na vladu da napravi bezbedne škole, preneo je Blic.\n"Hajde da ne stavljamo sve u ruke boga, da ne stavljamo sve u ruke države. Izgubili smo 20 dece u deliću sekunde, moramo pozvati državu da kaže da se više nigde u zemlji ne trebaju držati časovi u kolibama", rekao je očajan otac.


Potpisan PESCO - Nova era odbrambene saradnje unutar EU - European Western Balkans\nPotpisan PESCO – Nova era odbrambene saradnje unutar EU\nZastava Evropske unije; Foto: Pixabay\nBEOGRAD – Države članice Evropske unije zvanično su pokrenule novu eru u oblasti odbrambene saradnje potpisivanjem pakta “stalna strukturna saradnja” (PESCO) koji predviđa zajednička ulaganja u vojsku i projekte razvoja kako bi se pomoglo EU da se suprotstavi bezbednosnim izazovima.\nPakt su potpisale 23 od 28 zemalja članica EU, prenosi AP i dodaje da su među zemljama koje nisu potpisale program Velika Britanija, koja napušta Uniju, i Danska.\nČlanice koje nisu potpisale pakt mogu da mu se pridruže kasnije, a Britanija može donekle da učestvuje ako to koristi celoj EU.\nVisoka predstavnica EU za spoljnu politiku i bezbednost Federika Mogerini opisala je novi pakt kao “istorijski trenutak u evropskoj odbrani”, istakavši da to što se “23 države članice angažuju kad je reč i o sposobnostima i o operativnim koracima – nešto veliko”.\nMogerini je izjavila da su države već podnele više od 50 zajedničkih projekata u oblasti odbrambenih sposobnosti i vojnih operacija.\nPrema njenim rečima PESCO, koji se finansira iz fonda za odbranu EU, omogući će državama članicama da iskoriste ekonomiju Evrope i u tom smislu ispune postojeći raskorak u učinku.\nOna je navela i da novi evropski pakt predstavlja dopunu u odnosu na bezbednosne ciljeve NATO-a jer EU, kako je rekla, ima sredstva da se bori u hibridnom ratovanju uz upotrebu konvencionalnog oružja, ali i propagande i sajber napada – kakva Severnoatlantska alijansa nema na raspolaganju.\nU skladu sa paktom PESCO, zemlje EU će se obavezati i da povećaju vojne troškove, mada neće odrediti donji prag poput NATO-a, navodi američka agencija.\nNemački ministar spoljnih poslova Zigmar Gabrijel pohvalio je sporazum kao “veliki korak ka samodovoljnosti i jačanju bezbednosne i odbrambene politike EU što je zaista prekretnica u evropskom razvoju”.\nGabrijel je rekao i da je saradnja ekonomičnija nego da svaka članica pojedinačno ulaže u odbranu, izrazivši uverenje da će evropska saradnja u oblasti odbrane doprineti uštedi novca.\nSporazum predviđa da države članice podnesu akcioni plan u kojem u krupnim crtama iznose svoje odbrambene ciljeve, nakon čega će Mogerini, vojni šefovi EU i Evropska odbrambena agencija proceniti da li se ti planovi poštuju, a članice koje ne ispune obaveze mogle bi biti izbačene iz grupe.\nZvaničnici EU naglašavaju da nije reč o samo birokratskoj saradnji, već o istinskom ulaganju koje će pomoći u razvijanju evropske odbrambene industrije i podstaći istraživanje i razvoj u oblasti vojnih sposobnosti, što je bloku preko potrebno.\nPotpisi su znak političke volje, ali će ovaj program stupiti na snagu tek kada bude pravno odobren, verovatno u decembru.\nEvropska unijaFederika MogeriniPESCOZigmar Gabrijel\nSastanak Stoltenberga i Vučića u sredu\nEWB 01. 10. 2020.


Skrhana privreda Jugoslavije\nsreda, 27. juni 2001.\nJugoslovenska vlada ce se suociti sa teskim zadatkom ponovne izgradnje svoje privrede uprkos obecanju SAD o buducoj pomoci.\nGodine drzavnog socijalizma pod Slobodanom Milosevicem i razorni rat i ekonomske sankcije bacili su najjacu privredu na Balkanu na kolena.\nNATO bombardovanje unistilo je veliki deo infrastrukture Srbije\nJugoslovenska privreda je opala za 40% kao rezultat rata, a nezaposlenost je skocila na skoro 30%.\nSa bruto domacim proizvodom (BDP) od jedva 8 milijardi USD i spoljnim dugom od 12,2 milijarde USD, Srbija se bori da finansira otplatu dugova. Ocekuje se da budzetski jaz u 2001. bude oko 300 miliona USD.\nIako ima nesto oporavka, veliki deo privrede radi samo sa kapacitetom od 50%, dok postoji ogroman deficit platnog bilansa koji iznosi cak 12% drustvenog proizvoda.\nInflacija se takodje ubrzava i ocekuje se da dostigne 80% ove godine, u poredjenju sa 50% u 1999.godini.\nKao rezultat toga, jugoslovenska valuta, dinar, je jako pala na stranim berzama novca, sa 11 dinara za dolar u 1999.godini na 59 dinara za dolar u 2001.\nSvetska banka procenjuje da ce Jugoslaviji biti potrebno 4 milijarde USD spoljne finansijske pomoci tokom naredne 4 godine, sa najmanje 1,2 milijarde USD u 2001. godini.\nUgledna grupa jugoslovenskih ekonomista je procenila da je ukupna cena rata i NATO bombardovanja mnogo veca - 29,4 milijarde USD u izgubljenoj proizvodnji, sto je ekvivalentno proizvodnji nekoliko godina.\nA Tomislav Milisavljevic iz IZIT Instituta za istrazivanje trzista je rekao da ce "donacije imati mali trenutni efekat na nasu industrijsku proizvodnju".\nPlanovi za privatizaciju\nNova vlada g. Kostunice pokusava da privuce direktne strane investicije, kao i da prikupi novac privatizovanjem drzavne imovine.\nUgledna drzavna vazduhoplovna kompanija je takodje na listi za aukciju\nVlada je predstavila planove za rekonstrukciju zemljama donatorima u nadi da ce ih to ohrabriti da pozajme vise novca.\nAnaliticari kazu da ce drustvena i privredna reforma biti vaznije od pomoci u procesu oporavka.\n"Ono sto nam je zaista potrebno su strane direktne investicije u nasu industriju", rekla je srpski ekonomista Snezana Popovcic-Avric.\nSrbija ocekuje da prikupi oko 150 miliona USD prodajom najvrednije drzavne imovine.\nVlada zeli da iskoristi prikupljenu gotovinu da isplati spoljne dugove kompanija i sprovede kompenzaciju vlasnicima iz vremena pre 1945. godine.\nJedna od prvih kompanija koje ce se privatizovati ce biti Beocinska fabrika cementa, koja je obecana francuskoj gradjevinskoj grupaciji Lafarge proslog septembra. Kazu da su pregovori u "finalnoj fazi".\nAli kljucna ce biti prodaja Zastave, jednog od najveceg proizvodjaca oruzja u Istocnoj Evropi i proizvodjaca automobila Yugo, i nacionalne vazduhoplovne kompanije JAT koja ima dobru reputaciju, moderne avione i dobro obucene pilote.\nTakodje se ponovo razmatra prodaja srpskog Telecoma Telecomu Italia 1997. godine za 1 milijardu USD, za sta neki kazu da je bila isuvise mala cena.\nNova vlada takodje menja zakon da ohrabri vecinsko strano vlasnistvo, koje je bilo zabranjeno u jugoslovenskom sistemu "drustvenog vlasnistva" prema kojem je imovina kompanija podeljena izmedju radnika i drzave.\nVecina kompanija je jos uvek pod kontrolom zaposlenih i njihovih rukovodecih komiteta.\nKljucna uloga na Balkanu\nOzivljavanje jugoslovenske ekonomije je kljuc za ekonomski oporavak na Balkanu, sto EU promovise kroz svoj Pakt za stabilnost Balkana.\nUstanovljena nakon Kosovskog rata 1999.godine, ova grupa koordinira pomoc Evropske unije i G8 grupe najrazvijenijih industrijskih zemalja sveta i Rusije ovom regionu.\nPonovna izgradnja jugoslovenske infrastrukture ce poboljsati trgovinske izglede drugih balkanskih zemalja, koje su bile blisko povezane sa Srbijom pre raspada Jugoslavije i pocetka gradjanskog rata.\nA davanje pecata politickog odobravanja novom rezimu moglo bi ohrabriti strane investicije sirom ovog regiona - i pomoci da se povrati politicka stabilnost i nivo zaposlenosti u drugim balkanskim zemljama.


Hoće li praznici imati uticaja na porast broja obolelih? | Boom93\nEpidemiolog i član Kriznog štaba Predrag Kon izjavio je da je opadanje broja novozaraženih svakako dobra vest, ali da treba imati u vidu sa su bili praznici i da se ljudi nisu testirali, tako da je najbolje sačekati da prođu praznici i sagledati pravu situaciju.\nDr Kon je za TV “Prva” rekao da ne misli da će praznici imati nekakvog uticaja na dalji tok pandemije u Srbiji.\nGovoreći o nedoumicama kada je reč o tome da li dojilje i trudnice treba da se vakcinišu protiv koronaviruisa, Kon je istakao da vakcina trudnicama i dojiljama veoma koristi jer štiti njih, ali i njihove bebe, jer se preko placente stvaraju antitela.\nOznakeKoronavirus oboleli porast praznici Predrag Kon Srbija


Poslednjih nedelja - moglo bi se reći, baš od kako je opet krenulo da se ozbiljno priča o izborima - ponovo se u javnosti u fokus stavljaju teme vezane za migrantske teme u javnosti, ali nažalost, iz najružnijeg mogućeg ugla širenja straha i lažnih vesti o njima. Dosadašnja kulminacija takvog zlokobnog ciklusa je bio upada bolesnika iz Levijatana kolima u centar u Obrenovcu, a nedugo potom je, po nalogu predsednika Vučića, poslata vojska u Šid radi "obezbeđenja tamošnjeg centra za azil".\nProblemi u Šidu su zaista postojali, ali su se sastojali u tome što su se ljudi bukvalno zatočeni u centru počeli buniti jer im nije dozvoljen izlazak iz karantina i jer su uslovi u centru veoma loši. Umesto da se uloži u poboljšanje tih uslova, Vučić u klasičnom populističkom maniru poseže za bombastičnim demonstracijama sile kao što je slanje vojske i tako nastoji da prikupi poene od sve većeg dela domaće javnosti koja u migrantima vidi pretnju. Kako ukazuje nekoliko organizacija civilnog društva, u poslednje vreme, govor mržnje prema migrantima u Srbiji se priemtno intenzivira.\nU tom ključu treba čitati i najnoviju skandaloznu javnu nabavku Ministarstva odbrane za pribavljanje žilet žice kojima će biti ograđeni prihvatni centri za azil u Srbiji, koja je usledila par dana posle Orbanove posete Srbiji. Slučajnost? Verovatno, ali nije ni tajna da se Orbanu sastavljaju hvalospevi širom Srbije zbog njegovog stava i nastupa prema migrantima, koji je ksonofoban i izolacionistički, i zašto ne reći to otvoreno - fašistički.\nU cilju borbe protiv takvih tendencija u društvu, prenosimo u potpunosti saopštenje udruženja građana Info Park koje pruža pomoć izbeglicama u Srbiji:\n"Kao potpisnici ovog saopštenja, izražavamo duboku zabrinutost zbog postupka sprovođenja javne nabavke koji je objavljen na sajtu Ministarstva odbrane za potrebe pribavljanja žilet žice i drugog materijala za ograđivanje prihvatnih i centara za azil u Srbiji.\nRealizacijom ovog projekta Srbija bi otvorila novo, negativno poglavlje u pogledu načina na koji tretira izbeglice, migrante i tražioce azila, i ubrzala zabrinjavajuću praksu militarizacije upravljanja migracijama (primer angažovanja vojske u prihvatnim centrima u opštini Šid).\nNakon višemesečnog i protivustavnog lišavanja slobode usled navodne opasnosti od prenošenja korona virusa, ograđivanje prihvatnih i centara za azil žilet žicom predstavljalo bi novi korak ka arbitrarnom ukidanju slobode izbeglica i migranata koje se kosi sa Ustavom Srbije i svim međunarodnim standardima zašite ljudskih prava ove populacije. Štaviše, ovaj akt Ministarstva odbrane neodoljivo podseća na praksu koja se već godinama sprovodi u Mađarskoj, koja je upravo prošle nedelje pred Evropskim sudom pravde proglašena odgovornom za uskraćivanje slobode tražilaca azila u pritvorskim centrima, takođe opasanih žilet žicom.\nOvakav potez Republike Srbije samo je još jedan u nizu kojim se u javnosti stvara animozitet prema izbeglicama i migrantima, i njihova stigmatizacija kao pretnje po naše društvo koja je već za posledicu imala ugrožavanje života stanovnika prihvatnog centra u Obrenovcu.\nDosadašnji odgovor na COVID-19 pandemiju uključujuči i dvomesečno lišavanje slobode već je u sebi sadržao značajan broj elemenata koji mogu ugroziti psihofizičko zdravlje izbeglica. Zato je od ključnog značaja sprečiti bilo kakvo dalje izlaganje sličnim iskustvima, što bi boravak u ustanovama koje su ograđene žilet žicom svakako predstavljao.\nPozivamo Ministarstvo odbrane da bez odlaganja povuče navedeni tender i da se vrati u okvire svog ustavnog delovanja a da pitanje upravljanja i obezbedjivanja prihvatnih i centara za azil ostavi organima koji su za to nadležni – Komesarijatu za izbeglice i migracije i Ministarstvu unutrašnjih poslova.\nPozivamo Evropsku komisiju da reaguje i da vlasti u Beogradu obavesti da se na ovaj način dezavuišu napori preduzeti u pregovaračkom procesu Srbije za članstvo u Evropskoj Uniji u okviru poglavlja 23 i 24. Smatramo da je Evropska komisija dužna da Srbiji skrene pažnju na ponašanje koje dovodi u pitanje čitav proces evropskih integracija a koji je i dalje određen kao prioritetan od strane svih zvaničnika Republike Srbije.\nKonačno ali ne i poslednje, pozivamo državne organe da u najhitnijem roku obaveste javnost o svojim namerama kada je u pitanju promena politike prema upravljanju migracijama u Srbiji."


Novo Selo | Pančevac\nPost Tagged with: "Novo Selo"\nPravi je raritet da u nekom ruralnom naselju postoji muzej, a da egzistiraju dva – e, to zvuči gotovo nezamislivo. Baš takav je slučaj u našem najbližem okruženju: verovali ili ne, Novo Selo se diči dvama prostorima u kojima je pohranjena zaostavština iz prošlosti. Jedan je kapitalno delo dugogodišnjeg vrednog kolekcionara Stevana Đakonovića, dok je za drugi zaslužan Dom kulture, […]\n02.12.2016 ·\t0 komentara ·\tReportaža\nPre izvesnog vremena grupa nezadovoljnih građana Novog Sela okupila se oko namere da se konačno reši višegodišnji problem. Naime, kroz njihovo mesto prolazi međunarodni koridor E-70, glavni putni pravac ka Rumuniji, a sama trasa počinje u Portugaliji i završava se u Gruziji. Rezultat toga je da kroz centar sela saobraća mnogo vozila koja razvijaju velike brzine i time stvaraju nemalu […]\n04.04.2016 ·\t0 komentara ·\tBanatsko Novo Selo


PONOVO META BATINAŠA Napadnut aktivista Ne davimo Beograd\nAutor: Glas javnosti 12.05.2022. u 12:41\nAktivista pokreta Ne davimo Beograd i polaznik prve generacije Specijalističkih studija "Pravedna tranzicija na Zapadnom Balkanu" Miloš Vučković ponovo je napadnut u sredu uveče, saopštila je Mreža za demokratski dijalog, koja apeluje na nadležne da se progon Vučkovića odmah zaustavi.\nU saopštenju, koje prenosi FoNet, navodi se da je Vučkovića ponovo napao isti napadač, koji ga je napao na dan izbora ispred biračkog mesta u ulici Pante Srećkovića, u opštini Zvezdara.\nS obzirom na to da je vinovnik oba događaja isti, postoji opravdana sumnja da će se delo napada i pretnji nastaviti i veoma je važno da policija i tužilaštvo urade svoj posao i to zaustave.\nMreža za demokratski dijalog najoštrije osuđuje činjenicu da su ovakvi događaji uopšte mogući u Beogradu, da se delo ponavlja, a da policija nije očigledno odradila svoj posao još kod prvog izgreda i poziva nadležne organe da se progon Miloša Vučkovića momentalno zaustavi.\nnapadmiloš vučkovićne davimo beogradaktivistabatinaši\nMONA LIZA POJELA TORTU: Muškarac prerušen u ženu pokušao da oskrnavi remek delo (VIDEO i FOTO)


RTV Puls | STANO: BORELJ POZVAO VUČIĆA I KURTIJA NA NASTAVAK DIJALOGA\nSTANO: BORELJ POZVAO VUČIĆA I KURTIJA NA NASTAVAK DIJALOGA\nBRISEL, 15.oktobar - Šef diplomatije EU Đuzep Borelj je tokom posete SAD telefonom razgovarao sa predsednikom Srbije Aleksandrom Vučićem i kosovskim premijerom Aljbinom Kurtijem i pozvao ih na nastavak razgovora u Briselu kako bi se napredovalo u dijalogu i izbegle situacije nedavno viđene na severu Kosova, prenosi Tanjug.\nTo je izjavio portparol EU Peter Stano na konferenciji za medije u Briselu navodeći da su svi napori EU usmereni ka organizovanju novog sastanka Beograda i Prištine u Briselu, prvo na nivou glavnih pregovarača, a zatim i na nivou lidera.\nPovodom razgovora Borelja i državnnog sekretara SAD Entonija Blinkena u Vašingtonu, Stano navodi da je Borelj pokrenuo pitanje Zapadnog Balkana i konkretno situacije na Kosovu, a da su oba zvaničnika imala isti stav po pitanju napretka u procesu normalizacije odnosa Beograda i Prištine.\n”Borelj i Blinken su podvukli značaj dijaloga Beograda i Prištine, koji obezbeđuje EU, a snažno podržavaju SAD. Dijalog je važan kako bi se rešavala pitanja sveobuhvatne normalizacije odnosa Srbije i Kosova”, rekao je Stano.\nPonovio je da EU i SAD blisko sarađuju po pitanju Zapadnog Balkana gde imaju ”iste ciljeve”, a da je ova poseta Borelja samo naglasila nameru Brisela i Vašingtona da rade zajedno po tom pitanju.


Ševarlić: Izmena Zakona o GMO donosi gubitke privredi – ZELENE NOVINE\nSrbija bi, ukoliko izmeni Zakon o genetski modifikovanim organizmima (GMO) i dozvoli njihov promet i uzgoj, godišnje direktno gubila najmanje 500 miliona evra, izjavio je profesor na Poljoprivrednom fakultetu u Beogradu Miladin Ševarlić. Prema njegovim rečima, dozvola za uzgoj GMO za posledicu bi imala ekonomsku zavisnost Srbije. Istovremeno iz Brisela stiže vest da Evropska komisija ne planira da narednih meseci odobri gajenje novih genetski modifikovanih kultura dok se ne dođe do sporazuma o propisima kojim će se članicama EU dozvoliti da same odluče da li će proizvoditi GM kulture.\nŠevarlić je agenciji Beta kazao da bi, ukoliko se dozvoli uzgoj GMO, troškovi za nabavku semena kukuruza za 1,2 miliona hektara bili 100 miliona evra godišnje, a za nabavku semena soje, koja se seje na oko 200.000 hektara, oko 25 miliona evra.\n„Gubitak bi bio veliki i u razlici u ceni koju možemo da ostvarimo sa sadašnjom konvencionalnom proizvodnjom i one koja može da se dobije na berzi za GMO proizvode“, kazao je on.\n„Kako raste otpor prema GMO, ta razlika u ceni će biti sve veća“, rekao je on 25. januara za Betu i podsetio da je početna razlika u ceni bila 30 evra po toni.\n„To bi imalo nemerljive ekonomske efekte. Čin proglašenja teritorije bez GMO podiže svest potrošača i proizvođača o značaju zdrave hrane, povećava tražnju domaćih proizvoda, razvija domaću poljoprivredu i agro institute“, rekao je on i dodao da su za takav proces već zainteresovane i opštine Knjažewvac i Osečina.\nŠevarlić je naveo da ohrabruje činjenica da je Evropska komisija pokrenula akciju da se u aprilu svi građani Evropske unije izjasne da li su za GMO, što će, kako je istakao, poslužiti kao plebiscitaran pristup vođenju agrarne politike Unije u domenu GMO.\nZa sada bez dozvola za nove GM kulture u EU\nEvropska komisija ne planira da narednih meseci odobri gajenje novih genetski modifikovanih kultura jer želi da se najpre postigne sporazum o nacrtu zakona kojim će se vladama članica EU dozvoliti da same odluče da li će proizvoditi ili zabraniti GM kulture.\nTaj nacrt zakona Komisija je predložila 2010. godine kako bi odblokirala proces odlučivanja o GM kulturama. Međutim, protivljenje Francuske, Nemačke i Velike Britanije onemogućilo je sporazum o predloženoj regulativi koju mora da odobri većina vlada EU i Evropski parlament da bi dobila zakonsku snagu.\n„Razmotrićemo to pitanje sa vladama te tri zemlje i videti da li možemo ponovo da otvorimo pregovore o predlogu“, najavio je portparol evropskog komesara za zdravlje Frederik Vinsent (Frederic Vincent).\nVažećim propisima EU predviđeno je da GM kultura koja dobije dozvolu može da se uzgaja širom Unije ako zemlje nemaju „specifične naučne razloge“ da zabrane njenu proizvodnju.\nSada su u EU za gajenje odobrene samo dve GM kulture a skeptični potrošači i grupe za zaštitu čovekove okoline snažno se protive proizvodnji GM kultura.\nPoređenja radu, u SAD je odobreno uzgajanje više od 90 GM sorti a u Brazilu oko 30.\nU Evropi dozvolu Komisije za uzgajanje trenutno čeka sedam GM kultura – šest sorti kukuruza i jedna soje, koje su dobile pozitivne procene rizika od tela EU nadležnog za bezbednost hrane. Te kulture razvile su vodeće multinacionalne kompanije u agrobiznisu, uključujući Monsanto, Dau Agrosajens (Dow AgroSciences) i Sindžentu (Syngenta).\nVinsent je kazao da je malo verovatno da će Komisija narednih nedelja predložiti da se daju dozvole sa sedam novih GM vrsta ali je i odbacio mogućnost zamrzavanja dozvola za uzgajanje GM kultura u EU.\nDirektor Grinpisa EU (Greenpeace) za poljoprivredu Marko Kontiero (Marco Contiero) naglasio je da testovi u EU trenutno nisu dovoljno dobri da bi mogla da se oceni bezbednost GM kultura za životnu sredinu i zdravlje.\n„Zbog toga su evropske zemlje 2008. godine pozvale Komisiju da popravi sistem autorizacije. Logičan sledeći korak bio bi da se zamrzne odobravanje GM kultura i reformiše proces procene rizika. Nažalost, do sada su napori Komisije usmereni u reforme bili suviše bojažljivi i njeno odbijanje da proglasi apsolutno zamrzavanje novih odobravanja zasnovano je na strahu od biotehnološke industrije“, ocenio je Kontiero.


Roditelji Lane su taman pomislili da su na dobrom putu ka zdravlju, a onda se pojavio novi problem - Telegraf.rs\nNovac za lečenje Lane Jovanović, koja boluje od spinalne mišićne atrofije i koja treba da ode na lečenje i primi jedan od najskupljih lekova na svetu "zolgensmu", skoro je prikupljen, fali još oko 15.000 evra, ali veliki problem predstavljaju troškovi avionskog prevoza koji iznose 70.000 evra. Međutim, kako se navodi na Instagram profilu Za Laninu životnu bitku, roditelji su trenutno u pregovorima za avio-prevoz i nadaju se da će to biti rešeno.\nIpak, kako se navodi, roditelji strahuju da bi zbog Laninog lošeg opšteg stanja troškovi lečenja bili i veći od predviđenih 300.000 dolara.\n- Lana je veoma načetog zdravlja i zbog svih aparata koje koristi, "cough assist", aspirator, NIV, i mi ne znamo tačnu cenu hospitalizacije. Nadamo se da neće biti puno visoka jer u bolnici se koriste samo bolnički aparati i ne možemo mi da koristimo naše - navodi se u objavi.\nA post shared by Lana Jovanovic (@zalaninuzivotnubitku) on Oct 24, 2020 at 3:53am PDT\nHumanitarno veče poezije za malu Lanu Jovanović biće održano u ponedeljak, 26. oktobra u klubu "Fabrika" u Bulevar despota Stefana, broj 115. Tema večeri biće rodoljubiva poezija, a u pauzama će pevati Jefimija Đinović i bend Če.\nPodsetimo, lek "zolgensma" košta 2,1 milion dolara. Novac za isti ovaj lek već je prikupljen za bebu Sofiju Markuljević.\nU rekordnom roku Srbija skupila novac da bi mala Amina mogla da diše: Vratili smo veru u bolje sutra


Suđenje Ivanoviću: Okončan glavni pretres, presuda u četvrtak\nOdbrana petorice Srba, među kojima je i lider Građanske inicijative SDP Oliver Ivanović, danas je u Osnovnom sudu u Kosovskoj Mitrovici završila iznošenje završnih reči, čime je okončan glavni pretres u sudskom postupku koji je trajao skoro dve godine.\nOsvrćući se na činjenicu da je Ivanoviću i penzionisanom pukovniku MUP-a Srbije Dragoljubu Delibašiću produžen pritvor za još mesec dana, Pantović je kazao da su sudije morale da produže pritvor jer bi u suprotnom poslao poruku o presudi i pre izricanja presude.\nMi se nadamo da će kompletna optužnica pasti u četvrtak, uključujući kućni pritvor i ostale mere koje su izrečene optuženim Srbima, rekao je Pantović.\nDa je lideru Građanske inicijative SDP produžen kućni pritvor za još mesec dana, do 17. februara, izjavila je ranije danas Tanjugu Ivanovićeva supruga Milena Popović Ivanović.\nOna je navela da je kućni pritvor Ivanoviću produžen za mesec dana, a ne dva kako je to bila praksa do sada.\nAdvokat Nebojša Vlajić izjavio je ranije Tanjugu da očekuje oslobađajuću presudu, koja je jedino moguća u situaciji kada tužilac nije ponudio ni jedan dokaz za navode optužnice.\nOptužnicom su obuhvaćeni i Delibašić, advokat Ilija Vujačić, pravnik Nebojša Vujačić i profešor Aleksandar Lazović, koji su optuženi za ubistvo i pokušaj ubistva.\n« Opozicija i izbori: Protiv Vučića ili za program? MUP: Identifikovana osoba koja je koristila biber-sprej »


Vejnović spreman za duel sa Sarajevom\nJedan od najboljih igrača Slavije u dosadašnjem dijelu sezone Nemanja Vejnović odradio je meč suspenzije zbog tri žuta kartona, i vraća se u ekipu pred meč sa Sarajevom.\nZa meč protiv komšijskog rivala, koji uvijek ima posebnu težinu, i koji privlači veću pažnju sportske javnosti trener Darko Vojvodić moraće imati maksimalno spremnu ekipu.\nNeće moći u ovom meču računati na Emira Zebu i Damira Rovčanina zbog tri žuta kartona, pa se očekuje da Nemanja Vejnović igra još ofanzivnije u veznom redu, iako je prošle sezone bio štoper.\n– Mislim da možemo napraviti nešto protiv Sarajeva. Dobro smo radili u pauzi, imamo dobru ekipu, pa iako oslabljeni vjerujem da možemo produžiti niz bez poraza na četiri utakmice. Situacija u klubu je dobra, atmosfera u timu odlična, i to nam je veoma bitno kako bismo pokušali stići do nekog povoljnog rezultata protiv aktuelnog šampiona, kazao je Nemanja Vejnović.\nVejnović je u prvih pet kola, koliko je igrao, postigao jedan pogodak i zabilježio dvije asistencije.\nIzvor i foto: SportDC.net\nFoča: Japanci pomogli bolju nastavu informatike\nSrednjoškolski centar u Foči dobio je ove godine od Vlade Japana savremenu opremu za dva kabineta informatike, čija je vrijednost 35.000 KM.\nProjekat je realizovala Japanska agencija za međunarodnu saradnju, čiji su se predstavnici danas uvjerili da je pomoć iskorišćena na pravi način. Proces nastave informatike osavremenjen je u srednjim školama širom BiH, a Srednjoškolski centar u Foči dobio je 20 računara, po dva laptopa i projektora, te štampače, skenere, fotoaparate i kamere.\nOprema je instalirana u prethodnoj školskoj godini i đaci već uveliko mogu da osjete prednosti u odnosu na računare koje su ranije koristili.Direktor škole Borka Kovač ističe da je iz Japana preneseno dosta praktičnih metoda kojima se podstiče kreativnost učenika.\n"Ovaj nastavni program daje učenicima mogućnost da dosta nauče o računarskim mrežama i internetu, da vide njegove prednosti, da ga koriste ne samo u učenju i istraživanjima, već i u svakodnevnom životu. S druge strane, mogu da saznaju koje su mane i opasnosti društvenih mreža", rekla je Kovačeva. Ona je dodala da projekat opremanja srednjih škola u BiH Japanska agencija za međunarodnu saradnju sprovodi zajedno sa Ministarstvom civilnih poslova BiH i entitetskim ministarstvima za prosvjetu i kulturu.\nProfesor matematike i informatike u Srednjoškolskom centru Stanislav Ivanović, takođe, ističe da je nastavni proces dosta unaprijeđen. "Imali smo problema sa opremom, koja je bila stara 10 do 15 godina. Sada je mnogo lakše prenijeti đacima znanje, pokazati im praktično kako se dolazi do informacija i kako se one obrađuju, koriste i dalje prezentuju", rekao je Ivanović.\nUčenik drugog razreda Prirodno-matematičke gimnazije Igor Čančar rekao je da je bilo gotovo nemoguće raditi na starim računarima, a sada je nastava naprednija i pratimo najsavremenije programe. Učenica Jelena Elez dodaje da sa interneta skidaju razne informacije i uče kako da ih koriste u različitim programima.\nProces deminiranja u BiH mogao bi biti završen do 2017. godine\nOn je na Revizijskoj konferenciji Konvencije o zabrani kasetne municije izrazio očekivanje da će time BiH ispuniti obaveze iz člana 3 Konvencije o zabrani kasetne municije, saopšteno je iz Ministarstva civilnih poslova BiH.\nDelegacija BiH predočila je podatak da trenutna veličina minski sumnjive površine u BiH iznosi 2,3 odsto teritorije BiH, da je od mina ugroženo 1.417 zajednica i da to direktno utiče na bezbjednost oko 538.500 stanovnika, što je oko 15 odsto od ukupnog stanovništva BiH.\nKao jedna od pogođenih zemalja, BiH je ratifikovala Konvenciju o zabrani kasetne municije u junu 2010. godine.Uz pomoć organizacije "Norveške narodne pomoći", minski sumnjiva površina je, tehničkim premjeravanjem, procijenjena na 14,61 kilometar kvadratni, od čega se, nakon tehničkog i netehničkog premjeravanja, oko pet kilometara kvadratnih smatralo zaista kontaminiranim i označenim za čišćenje.\nOd početka procesa čišćenja, godišnja stopa čišćenja bila je viša od jedan kilometar kvadratni, u zavisnosti od vremenskih uslova i raspoloživih sredstava.Na Revizijskoj konferenciji očekuje se predstavljanje konkretnih planova zemalja članica/potpisnica Konvencije u vezi sa dostizanjem zemlje koja će biti slobodna od minske opasnosti.\nOsmanović se tokom boravka u Dubrovniku susreo sa predsjedavajućim konferencije hrvatskim premijerom Zoranom Milanovićem. Revizijska konferencija Konvencije o zabrani kasetne municije, koja je danas počela u Dubrovniku, trajaće do 11. septembra.\nZvornik: U matičnoj školi nema bojkota nastave\nDirektor Osnovne škole "Sveti Sava" iz Zvornika Radomir Petrović rekao je u Zvorniku da su bošnjačka djeca i danas nastavila bojkot nastave u područnim odjeljenjima ove škole u naseljima Liplje, Snagovo, Divič, Kula Grad i Donja Kamenica.\nNastava je danas obustavljena i u područnoj školi "Desanka Maksimović" u Križevićima. Učenici su zajedno sa svojim roditeljima umjesto u školskim klupama, školsko zvono dočekali u dvorištu škole i nakon razgovora sa direktoricom škole Sanjom Tanacković, odlučili da od danas 130 učenika ove škole ne pohađa nastavu, sve dok se ne postigne dogovor sa resornim ministarstvom oko naziva maternjeg jezika.\nIbro Јašarević, jedan od roditelja, kaže da "djeca neće ići u školu sve dok im se ne vrati bosanski jezik".\nDirektorka škole Sanja Tanacković rekla je da je za sada "ovo jedini bojkot u našoj školi, jer bošnjačkih učenika ima i u ostalim područnim školama".\n"U tim školama se ne izučava nacionalna grupa predmeta, tako da za sada svi ostali učenici, osim područne škole u Križevićima, redovno pohađaju nastavu", rekla je Sanja Tanacković.\nPetrović je rekao da u ovim područnim odjeljenjima nastavu bojkotuje svih 76 učenika bošnjačke nacionalnosti od prvog do petog razreda. Direktor Osnovne škole "Sveti Sava" iz Zvornika Radomir Petrović je ponovio da bošnjačka djeca ne bojkotuju nastavu u matičnoj osnovnoj školi.\nPrethodno, povodom sastanka roditelja djece bošnjačke nacionalnosti, koji zahtijevaju da njihova djeca izučavaju grupu nacionalnih predmeta i "bosanski jezik", Petrović je rekao da su učiteljice bošnjačke nacionalnosti, koje rade u Osnovnoj školi "Sveti Sava", upoznate sa stavovima resornog ministarstva i Pedagoškog zavoda Republike Srpske o pitanjima izučavanja grupe nacionalnih predmeta i naziva jezika.\nU Zvorniku, u prostorijama Medžlisa Islamske zajednice, roditelji bošnjačke djece razgovarali su sa funkcionerima Stranke demokratske akcije Ramizom Salkićem, Sadikom Ahmetovićem, Edinom Ramićem i Nedimom Čivićem o rješavanju ovog pitanja.Ministar prosvjete i kulture Republike Srpske Dane Malešević izjavio je da je u Ustavu Republike Srpske definisano da Bošnjaci u Srpskoj govore jezikom bošnjačkog naroda.\nOn je ocijenio da su sastanak u Zvorniku očigledno organizovali političari jer je na njemu učestvovao potpredsjednik Srpske Ramiz Salkić i neki bošnjački poslanici.\nIzvor i foto: RTRS/SRNA\nZavršen drugi po redu Memorijal ,,Jovo Sikima''\nFinalnim utakmicama za generacije 2004. i 2006. završen je drugi po redu Memorijalni turnir “Jovo Sikima” u Sportskoj dvorani “Slavija”, a u organizaciji SK “Tempo”. Dva dana dječijeg fudbala, i sjajnih poteza, golova makazicama ponovo je vratilo sjećanje na pokojnog fudbalera, i nekadašnjeg asa brojnih klubova.\nSportski klub “Tempo” iz Istočnog Sarajeva, na čelu sa Aleksandrom Škrbom još jednom je pokazao kako se organizuje jedan kvalitetan turnir za djecu. Timovi iz Sarajeva, Hadžića, Viteza, Pala, Sokoca, Foče, bili su zadovoljni organizacijom turnira, te kvalitetom istog.\nNa kraju pobjedničke pehare prisvojili su Škola fudbala Tango Istočno Sarajev (2005), Škola fudbala “Viner” Sarajevo (2007), Sportski klub “Tempo” Istočno Sarajevo (2004) i FK “Sutjeska” Foča (2006). Ipak treba tu izdvojiti i sve ostale klubove, a prije svega FK “Olimp” Pale koji je ponovo sa svojom djecom u svim generacijama pokazao da se u ovom klubu izuzetno ozbiljno radi, a to pokazuju i novi pehari, koje su ponijeli sa sobom u Pale.\nSvi ovi klubovi su pokazali da u svojim redovima imaju buduće fudbalske asove, i da sa njima samo treba raditi. A iz Sportskog kluba “Tempo” uvjeravaju da će svaki naredni turnir u znak sjećanja na pokojnog Jovu Sikimu biti još bolji.\n,,Mikrofin'' donirao trakaste zavjese O.Š. ,,Mokro''\nPredstavnici Mikrokreditnog društva "Mikrofin" opremili su četiri učionice Osnovne škole "Mokro" trakastim zavjesama vrijednosti 2.200 KM, čime su poboljšani uslovi za odvijanje nastavnog procesa u ovoj obrazovnoj ustanovi.\nDirektor filijale "Mikrofin" Rogatica Danko Bašević rekao je tokom posjete Osnovnoj školi "Mokro" da je "Mikrofin" društveno odgovorna kompanija, koja ulaže u svoju zajednicu, pri čemu posebnu pažnju usmjerava na razvoj i dobrobit djece.\n"Svjesni smo teške materijalne situacije u kojoj se nalaze pojedine škole i zato činimo sve što je u našoj moći da im pomognemo", rekao je Bašević.\nDirektor Osnovne škole "Mokro" Milijana Grujić zahvalila je na donaciji, koja će poboljšati uslove za odvijanje nastavnog procesa.\nMikrokreditno društvo "Mikrofin" pokrenulo je prije nekoliko godina projekat u okviru kojeg je osnovnim školama doniran namještaj, oprema, knjige i igračke.\nBogdanić: Prijedlog Vladi RS o izgradnji nove bolnice u Istočnom Sarajevu\nBogdanić je, nakon sastanka sa predstavnicima grada Istočno Sarajevo, opština u njegovom sastavu, sindikata i direktorom Bolnice Istočno Sarajevo Goranom Todorovićem, rekao novinarima da će ova zdravstvena ustanova imati identična odjeljenja i organizacionu šemu kao sve bolnice u Srpskoj.\nNa sastanku je rečeno da su grad Istočno Sarajevo i opštine u njegovom sastavu spremni da finansijski podrže ovaj projekat. Bogdanić je rekao da su svi posvećeni da ovaj dio Republike Srpske ima adekvatnu zdravstvenu ustanovu i da će svi zajedno učiniti sve da nova bolnica bude izgrađena, da bude dodatno opremljena i da se posebna pažnja posveti ljudskom resursu.\nAko model izgradnje bolnice bude išao ka komercijalnom zaduživanju grada i opština, kaže Bogdanić, to će biti velika stvar i odricanje.Bogdanić je rekao novinarima nakon sastanka da su gradonačelnik i opštine u sastavu grada Istočno Sarajevo spremni da zajedno učestvuju u tome da novi bolnički objekat bude izgrađen na lokaciji postojeće, a gdje se trenutno vrši dogradnja i rekonstrukcija 4.000 metara kvadratnih.\n"Tu bi bio izgrađen objekat od 8.000 kvadrata i rekonstruisani postojeći", rekao je Bogdanić. Navodeći da su evidentni problemi u Bolnici Istočno Sarajevo, Bogdanić je rekao da će do kraja mjeseca biti pronađen način da se obezbijede sredstva za isplatu plate, koja zaostaje već duži niz godina i da zaposleni u ovoj zdravstvenoj ustanovi budu u istoj situaciji kao i u drugim bolnicama.\nGradonačelnik Istočnog Sarajeva Nenad Samardžija rekao je da je na sastanku zaključeno da u narednih pet dana radna grupa, koju, osim njega, čine direktor Bolnice i ministar zdravlja, sačini akcioni plan koji će definisati način rješavanja problema u Bolnici Istočno Sarajevo.\n"Plan treba da sadrži dinamiku i rokove aktivnosti koje treba da se dese u narednom periodu", rekao je Samardžija i dodao da je zaključeno da treba krenuti sa aktivnostima izgradnje novog objekta Bolnice i da se u narednih nekoliko dana pokuša na sjednici Vlade Srpske donijeti odluka o tome. Kada je riječ o finansiranju izgradnje novog objekta Bolnice, Samardžija kaže da postoje dva prijedloga, od kojih je jedan kredit "Koreja 4", a, ukoliko on ne prođe, da se ide na komercijalno zaduženje, gdje bi grad Istočno Sarajevo uzeo učešća u finansiranju projekta.\n"Osim problema sa kojima se suočavamao, mi smatramo da nemamo važnije stvari i većeg prioriteta od gradnje novog objekta Bolnice u Istočnom Sarajevu", rekao je Samardžija. On je dodao da je danas dogovoreno da do kraja septembra zaposlenima u ovoj bolnici bude isplaćena zaostala plata i da će time biti dovedeni u isti položaj sa ostalim zaposlenim u zdravstvenim ustanovama. Samardžija kaže da je jedan od zaključaka da se sa Fondom zdravstvene zaštite još jedno sagleda situacija u Bolnici Istočno Sarajevo kako bi se došlo do dodatnih prihoda i uspješnijeg i boljeg funkcionisanja ove zdravstvene ustanove.\nOn je rekao da je od svih zaposlenih u Bolnici Istočno Sarajevo zatraženo da daju svoj doprinos poboljšanju uslova rada, te dodao da će biti nastavljena sertifikacija ove zdravstvene ustanove, što je i zakonska obaveza. "Grad Istočno Sarajevo će aktivno učestvovati u radu ove radne grupe i obezbijediti sredstva koja na realan način budu procjenjena i zatražena", poručio je Samardžija.\nOdgovarajući na pitanje novinara da li Bolnica ima potrebne citostatike, direktor ove zdravstvene ustanove Goran Todorović kaže da se citostatici nabavljaju preko Fonda zdravstvenog osiguranja i da ono čega ima na lageru to ima i Bolnica, kao i sve ostale u Srpskoj, a ono što nedostaje nema nijedna.U slučaju kupovine ovog lijeka, kaže Todorović, Fond refundira troškove osiguranicima ili bolnice razmijene lijekove. Todorović je naglasio da je i ove godine u Bolnici Istočno Sarajevo urađen isti broj laboratorijskih analiza, kao i u prethodnoj i da ne zaostaje za drugim zdravstvenim ustanovama u Republici Srpskoj.\nOn je rekao da ni u jednoj bolnici ne mogu biti urađene sve analize odmah, ponekad se desi da nešto nema dan-dva, ali nema posebne nestašice i u većini slučajeva nema potrebe da pacijenti idu u privatne laboratorije. Predsjednik Unije sindikata u Bolnici Istočno Sarajevo i član Glavnog odbora Sindikata doktora Republike Srpske Tanja Jovičić pozdravila je današnji sastanak i podržala zaključke u nadi da će dinamika rješavanja problema biti onakva kako je danas dogovorena.\nOna kaže da puno nade polaže u radnu grapu koja će pet dana raditi na akcionom planu za sanaciju Bolnice Istočno Sarajevo i da očekuje konkretne rezultate. "Nećemo praviti naše informativne zborove i sačekaćemo da vidimo šta će ovaj tim da uradi. Očekujemo da će Vlada Republike Srpske da donese odluku o gradnji novog objekta Bolnice", rekla je Jovičićeva i dodala da radnici žele da daju konstruktivan doprinos rješavanju ove situacije.\nOna kaže da je radnicima obećano da će do kraja mjeseca dobiti zaostalu platu, a onda redovnom dinamikom isplate i sljedeću, kao i da će biti pregovarano o plaćanju naknada za prevoz i ostalih doprinosa."Treba da radimo zajedno i konstruktivno", rekla je Jovičićeva.\nDanašnjem sastanku prisustvovali su načelnici opština Sokolac Milovan Bjelica, Istočno Novo Sarajevo LJubiša Ćosić i Istočna Ilidža Predrag Kovač, kao i narodni poslanici Sonja Jovićević Karadžić, Miroslav Brčkalo i Marinko Božović.\nSve oštriji kriterijumi za odlazak u penziju\nZa muškarca je potrebno najmanje 15 godina staža osiguranja i navršenih 65 godina života za starosnu penziju, odnosno 40 godina penzijskog staža i 60 godina života za punu penziju.\nŽenama potrebno da rade 35 godina i da imaju 58 godina života da u Republici Srpskoj ostvari pravo na punu penziju.\nMeđutim, budući da se radi o novom Zakonu o Penziono invalidskom osiguranju, u prelaznim i završnim odredbama, data je mogućnost da se pravo na penziju može ostvariti i po povoljnijim uslovima, odnosno i sa manje godina života od onoga što je propisano gornjom granicom.\nU vrijeme kada je jako teško naći posao, a posebno imati osiguran staž 40 godina, teško je povjerovati da se ovi uslovi mogu ispuniti jer su nerealni, smatraju građani Srpske.\nZašto mladi masovno napuštaju BiH?\nSvaki četvrti od pet mladih ljudi bez razmišljanja napustilo bi BiH, pokazuju istraživanja Instituta za razvoj mladih “Kult”. Kao razlog za napuštanje otadžbine, omladina u Bosni i Hercegovini najčešće navodi nezaposlenost, političku nestabilnost i neizvjesnost koja vreba iz svakog ćoška kako Republike Srpske, tako i FBiH.\nNjih 37 odsto otišlo bi u inostranstvo zauvijek kada bi im se prižila prilika, 40 odsto bi otišlo na duže vrijeme iz BiH kako bi zaradili određena sredstava za pristojan život, a potom se vratili u BiH, dok je 9 odsto njih već preduzelo konkretne korake za odlazak iz BiH privremeno ili za stalno, rezultati su istraživanja.\nNedostatak radnih mjesta, loša ekonomija, korupcija, nepotizam - najčešći su razlozi za kupovinu karte u jednom smjeru. Očigledno je da se čekanje ne isplati i da vlasti, kako stvari stoje, još dugo neće učiniti ništa po rješavanju ovog problema.\nPurivatra naglašava da bi mladi ljudi u BiH sami morali pronalaziti i iskoristiti svaku pruženu šansu za svoje unapređenje. Treba imati na umu i činjenicu da je među onima koji napuštaju BiH ima i odličnih i talentovanih studenata od kojih bi BiH itekako mogla imati koristi.\nU suprotnom, BiH će se, prema demografskim podacima, pretvoriti u društvo starih. Ako želimo da bh. društvo ima budućnost taj trend se mora zaustaviti.\nEmisija ,,Nedjeljno popodne'' u Palama\nEmisija BN televizije ,,Nedjeljno popodne" održana je danas u Palama. Cilj emisije je bio prikazati svim gledaocima BN televizije, koja je jedna od najgledanijih u zemlji, kako se odvija život u šest opština koje ulaze u sastav grada, koji su ekonomski potencijali i da li turizam i dalje predstavlja stratešku privrednu granu.\nGosti emisije su bili gradonačelnik i načelnici opština ove regije, uspješni privrednici, kulturni radnici i sportisti.\nUgostili su i Paljanku Isidoru Borovčanin, Miss BiH i World top model.\nU muzičkom programu gosti su bili: Branka Sovrlić, Mišo Maunaga, Asim Brkan, Extra bend i Goci bend.\nStrana 444 od 501


Voleli bi da što više građana podrži nezadovoljstvo i neslaganje sa objavljenim "Nacrtom Prostornog plana područja posebne namene koridora autoputa Beograd-Zrenjanin-Novi Sad" - Peticije.online\nPodeli na Fejsbuku (529)\nPrema ovom Nacrtu, autoput bi prolazio na obodu sa južne strane Grada Zrenjanina, tačnije mesne zajednice Mužlje, suviše blizu kuća i bašti, naročito u delu ulica Oslobođenja i Kiš Ernea, čime bi remetili mir i svakodnevne životne uslove ovdašnjih meštana. Ugrozile bi se stare porodične kuće, naročito one koje su napravljene od naboja. Postoji mogućnost pucanja zidova od vibracija. Ovom peticijom tražimo:\n1. Da se pomenuta trasa auto puta premesti i da zaobilazi Zrenjanin sa severnog dela (kako je i planirano u prvom nacrtu janura 2020. godine), gde je je gustina naseljenih mesta manja i gde ne bi prolazi blizu porodičnih kuća,\n2. Ako se trasa auto puta ne može menjati u tolikom opsegu, u tom slučaju tražimo da se auto put što više udalji od naseljenih kuća MZ Mužlje, odnosno od ulica Oslobođenje i Kiš Erneta i da se obavezno postavi tzv. zvučni zid i neophodan tampon da bi se vibracije koji prouzrokuju teretna i putnička vozila što više ublažila, u cilju izbegavanja nastajanja naprslina na porodičnim kućama.\nMesna zajednica Mužlje Kontaktirajte autora peticije\nPotpisujući ovlašćujem Mesna zajednica Mužlje da preda informacije koje pružam na ovom obrascu onima koji imaju ovlašćenja po ovom pitanju.\nDodajte peticiju "Voleli bi da što više građana podrži nezadovoljstvo i neslaganje sa objavljenim "Nacrtom Prostornog plana područja posebne namene koridora autoputa Beograd-Zrenjanin-Novi Sad"" ovom spisku\nSve vreme 372 320\n24 sati 372 320


Ruska strategija se pojačava: Iran počinje veliku ofanzivu u Siriji | WebTribune\nHome SPEKTAR Ruska strategija se pojačava: Iran počinje veliku ofanzivu u Siriji\nUključivanje Rusije u konflikt u Siriji je definitivno iznenadilo Zapad. Pre samo par nedelja postojali su jedino nagoveštaji u medijima da će se sagraditi ruska avio-baza u Latakiji.\nMeđutim, sada uočavamo opširnu vazdušnu kampanju protiv snaga ISIS-a i sirijskih pobunjenika dok Rusija prikazuje pravu moć svoje vojske.\nNe dajte se zavarati, ovaj konflikt nije ni blizu kraja i veća dešavanja nas tek očekuju, kao što je najnovije uključivanje iranske vojske u rat u Siriji. Nije tajna da jedinice Hezbolaha pod vođstvom iranskih savetnika sarađuju sa Rusima, ali do sada nisu privlačile pažnju medija.\nMeđutim, to će se sada promeniti pošto Iran više neće biti savetnik već će direktno učestvovati u konfliktu zajedno sa konvencionalnim snagama.\nNa hiljade iranskih vojnika je stiglo u Siriju pre par dana, a snage lojalne predsedniku Asadu se spremaju na veći napad na Alepo, koji je pod kontrolom pobunjenika.\nSirijska vlada, ojačana novim učesnicima i ruskim vazdušnim napadima, odlučna je da pridobije teritoriju oko najvećeg grada u državi koji je nekad bio značajan komercijalni centar.\nNeimenovani zvaničnici su, govoreći za Reuters, rekli kako se iranska vojska zajedno sa sirijskom vojskom i libanskim borcima iz grupe Hezbolah priprema za napad na ovaj ratom razoren grad.\n„Jasno je da su u toku pripreme za borbu u tom području“, rekao je jedan od zvaničnika. „U toku je velika mobilizacija sirijske vojske… elitnih boraca Hezbolaha i hiljada Iranaca koji su stigli pre par dana“.\nNeki nepotvrđeni izveštaji ukazuju na to da su izmene među pobunjeničkim grupama već u toku. Sirijska vojska je prošle nedelje pokrenula veliku ofanzivu protiv pobunjenika u provinciji Hama.\nAko je to tačno, onda dolazi do zaista neverovatnog razvoja događaja u sirijskom ratu. Ne samo da Iran otkriva da je posvećen jačanju Asada uprkos sankcijama Zapada, već to govori dosta o širokoj ruskoj strategiji.\nOtkad je ruska vazdušna kampanja počela, većina napada je bila usmerena protiv grupa u okviru Al Kaide, kao što je Al Nusra, koja je takođe povezana i sa Slobodnom sirijskom vojskom (FSA). Poslednji razvoj događaja ukazuje na to da se Rusija i Iran spremaju na kombinovani udar na Alepo, koji je tradicionalno bio utvrđenje FSA.\nDakle, šta to govori o ruskoj strategiji? To znači da su manje grupe prve na redu. Prvo će se zbrisati manje frakcije blizu Asadove teritorije, što će dati Asadu malo prostora i pomoći mu da ponovo učvrsti vlast. Kada se zbrišu manje frakcije, ruske, sirijske i iranske snage će dati sve od sebe da sprovedu konačnu kampanju u srcu teritorije ISIS-a.


Genralni štrajk u pravosuđu: Traže da se povećaju plate\nSINDIKAT PRAVOSUĐA SRBIJE: Od 1. novembra 2016. godine generalni štrajk pravosudnih službenika u zatvorima, tužilaštvima i sudovima. Zahteva se poštovanje ranije postignutih sporazuma o povećanju zarada. Sindikat predlaže da se zakon koji reguliše plate državnih službenika dopuni novim članom koji bi omogućio da pravosudno osoblje dobije osnovicu 30 odsto veću od one koja je propisana, kao i da se promeni način utvrđivanja vrednosti radnih sati\nZaposleni u pravosuđu od 1. novembra 2016. godine stupaju u generalni štrajk. Od Vlade Republike Srbije traže samo jedno - da poveća plate i da se krene sa isplatom odmah.\nSindikat pravosuđa Srbije ne odustaje od najavljenog generalnog štrajka pravosudnog osoblja, koji je najavljen za 1. novembar. Gordana Nenadić iz tog sindikata kaže da ne veruju svom poslodavcu, jer ih je više puta izigrao i zbog toga insistiraju na povećanju plata osoblju, kao jedinom uslovu za povratak na posao.\n"Prvog novembra zaposleni u pravosuđu će stati. I to je generalni štrajk", objašnjava Nenadić.\nEvo i zašto – 13.465 dinara, što predstavlja polovinu redovne plate sudskog, tužilačkog i zatvorskog osoblja, i nešto je više od zakonskog minimalca, mora biti povećana, kažu u Sindikatu pravosuđa.\n"U 8 sati ćemo silaziti u hol, nećemo izlaziti napolje, nećemo ići ulicama, nećemo protestovati. Mislimo da ne moramo to da radimo, jer svi znaju zašto smo stali. Stranke će moći da dođu ali informacije od nas neće dobijati, postojaće utvrđeni minimumi rada koji će biti određeni u svakom pravosudnom organu koji će morati da se poštuju", kaže Gordana Nenadić.\nIz Sindikata najavljuju da će poštovati minimum procesa rada i da neće ugroziti interese građana u hitnim predmetima. Tvrde da ne veruju obećanjima - nisu dobili dve obećane jednokratne pomoći, a nije ispoštovan ni sporazum o povećanju plata koji su sa predstavnicima Ministarstva pravde potpisali pred Agencijom za rešavanje sporova. Ipak kažu je rešenje na dohvat ruke.\n"Jedino što mogu da urade je da nas uvere da će ispoštovati ono što se dogovorimo. Moraće da povećaju plate i da se krene sa isplatom odmah", kaže Gordana Nenadić, i dodaje da veruje da je to moguće učiniti za sedam dana: "Zašto da ne? Ono što hoće, to i mogu."\nU Ministarstvu pravde nisu posebno komentarisali najavu štrajka. Podsećaju na zakonske odredbe - da svako ima pravo na štrajk, dok god je on u okvirima zakona i Ustava Republike Srbije ("Sl. glasnik RS", br. 98/2006). Ipak, ističu da je do rešenja potrebno doći razgovorima, a ne obustavom rada.\nPlate zaposlenih u pravosuđu nisu regulisane posebnim zakonom, pa se o njihovom povećanju odlučuje u okviru pregovora Vlade Republike Srbije i delegacije MMF-a. Kako je saopšteno, o procentu povećanja plata u javnom sektoru nije postignuta saglasnost. Prilika postoji do prvog dana najavljenog štrajka, 1. novembra 2016. godine, do kada misija MMF-a boravi u Srbiji.\nZbog toga Sindikat predlaže da se zakon koji reguliše plate državnih službenika dopuni novim članom koji bi omogućio da pravosudno osoblje dobije osnovicu 30 odsto veću od one koja je propisana, kao i da se promeni način utvrđivanja vrednosti radnih sati. Na taj način, procenjuju, njihove plate će rasti nekoliko stotina dinara godišnje.\nIzvor: Vebsajt N1, Nikola Radišić, 23.10.2016.


- U Narodnoj biblioteci „Simeon Piščević“ u Šidu do 17. marta otvorena je izložba pod nazivom „Svetovi i junaci ― srpsko pozorišno stvaralaštvo za decu“. Izložbu lutaka omogućili su Pozorišni\n- Učenici OŠ „Sremski Front“ Maja Rozić, Mihajlo Vujčić i Aleksandar Stojecki učestvovali su na Okružnom takmičenju iz informatike koje je održano u Rumi. Maja i Mihajlo su plasirali\nZakazana sednica SO\n- Za sutra, 12. marta, zakazana je sednica SO Šid. Pred odbornicima će se naći programi poslovanja javnih preduzeća i ustanova i finansijski planovi mesnih zajednica. Odbornici lokalnog parlamenta trebalo\nĐurićima stiže pomoć\nLaćarak - Humanitarna organizacija "Srbi za Srbe", zajedno da lokalnom samoupravom Sremske Mitrovice, pomoći će da jedanaestoičlana porodica Jovanke i Todora Đurića, iz Laćarka, dobije bolje uslove za život. Predstavnici\nPoseta Domu „Luana“\n- Povodom predstojećeg praznika Dana žena aktivisti Crvenog krsta Šid, zajedno sa mališanima iz novog objekta Predškolske ustanove "Jelica Stanivuković Šilja" posetili su juče Dom za stara lica "Luana".


Piše P.U.L.S.E and Filozofija info, objavljeno 11/05/2021 Nema komentara\nDejvid Hjum (1711-1776, Edinburg, Škotska) je mislilac sa kojim se završava period empirizma u modernoj filozofiji. Hjumov cilj u filozofiji bio je da što preciznijim argumentima uzdrma poverenje u potpuno izvesne stavove o svetu do kojih dolazimo na ovaj ili onaj način.\nOdnos “jeste” i “treba” iskaza\nHjum je smatrao da i važeći principi u etici i politici, počivaju na sličnoj vrsti osnove – ljudskoj prirodi. Izvan nje, ni među idejama, ni među čulnim iskustvima, nema etičkih činjenica koje bi bile nepromenljive i večne. Do nekih etičkih činjenica možemo doći tek ako svoj pogled usmerimo ka sebi, i shvatimo da se etika zasniva na našem promenljivom i posebnom biću.\nDa su te dve sfere odvojene možemo videti ako probamo da pokažemo da neka empirijska činjenica nužno povlači određeni stav odobravanja ili neodobravanja nečega. Na primer, ako čujemo da je dan sunčan ili da je olovka oštra da li pri tom osećamo automatski poriv da nešto odobravamo ili ne odobravamo? Možemo da se složimo sa Hjumom da to nije slučaj. Sledeći sličnu argumentaciju onoj koju smo već upoznali, Hjum sada tvrdi da su stavovi etike (“treba” iskazi) i stavovi o činjenicama (“jeste” iskazi) logički nezavisni i neizvodivi jedni iz drugih.\nOvaj odnos je dobio naziv “Hjumova provalija“.\nHjumova provalija govori o tome da je neopravdano primoravati nekoga da prihvati naše vrednosti pod izgovorom neoborivosti naših verovanja. Čak i da pred nekoga stavimo sva znanja ovoga sveta, koja su toliko tačna da je u njima preslikano božije znanje, još uvek će za odgovor na pitanje da li je nešto dobro biti neophodno da on pogleda u vlastito srce. Ako sfera činjenica ograničava ono što može biti istinito ili lažno i o čemu sudi razum, onda etika nastaje prvenstveno pod uticajem naših osećanja, zapravo posebnog moralnog čula. Te dve sfere su u principu odvojene, znanje o činjenicama nam još ne govori šta treba da odobravamo i kakvi treba da budemo. Evo još nekih posledica ovakvog stava: Ako su ove sfere odvojene onda je slobodno istraživati i opovrgavati stavove iz sfere činjenica, a da ne budete automatski optuženi da na taj način potkopavate društveni moral. Većina naučnih doostignuća tog vremena napadana je upravo sa ovim argumentom, da će prihvatanje novih istina automatski naruštiti društveni poredak, jer će oslabiti verovanje u moral.\nIzvor: Filozofija info\nDejvid Hjum, empirizam, Filozofija, iskustvo, razum\nDejvid Hjum – filozof empirizma napisao/la P.U.L.S.E and Filozofija info dana 11/05/2021\nPregled tekstova autora – P.U.L.S.E and Filozofija info →